text:
25 Na vosa e tukuni vei Jeremaia me baleti ira kece na lewe i Juta ena ikava ni yabaki i Jioiakimi+ na luvei Josaia na tui Juta, ena imatai ni yabaki i Tui Nepukanesa* e Papiloni.2 Qo na ka e tukuna o Jeremaia na parofita me baleti* ira kece na lewe i Juta kei ira kece na lewe i Jerusalemi:3 “Ena ika13 ni yabaki i Josaia+ na luvei Amoni na tui Juta me yacova mai na siga qo, ena loma ni 23 na yabaki qori, e vosa vei au o Jiova au qai vosa tiko ga vakawasoma* vei kemuni ia oni sega ni vakarorogo.+4 E talai ira kece na nona dauveiqaravi na parofita o Jiova vei kemuni, e talai ira wasoma,* ia oni sega ni vakarorogo se vakatudaliga moni rogoca.+5 Era dau kaya, ‘Yalovinaka, moni dui biuta na nomuni itovo ca kei na nomuni ivakarau ca,+ oni na qai tiko ga me sega ni mudu ena vanua e solia makawa vei kemuni kei ira na tukamuni o Jiova.6 Moni kua ni muria na kalou tani moni qarava moni cuva vei ira, moni vakacudrui au ena cakacaka ni ligamuni, au na qai sega ni kauta yani vei kemuni na ca.’7 “‘Ia oni sega ni vakarorogo vei au,’ e kaya o Jiova. ‘Oni nakita ga moni vakacudrui au ena cakacaka ni ligamuni moni ca kina.’+8 “O koya gona qo na ka e kaya o Jiova ni lewe vuqa,* ‘“Ni oni sega ni rogoca na noqu vosa,9 au sa talatala mera lako mai na veimataqali kece mai na vualiku,”+ e kaya o Jiova, “au talatala me lako mai o Tui Nepukanesa* e Papiloni na noqu italai,+ au na kauti ira mai mera valuta na vanua qo,+ mera valuta na lewena, mera valuta tale ga na veimatanitu volekata.+ Au na vakarusai ira, au na cakava me domobulataki, me kaluvi, me rusa vakadua.10 Au na vakaotia na domo ni reki kei na domo ni marau ena veivanua qori,+ na domo ni taganevou kei na domo ni yalewavou,+ na domo ni iqaqi kei na rarama ni cina.11 Na vanua kece qo ena rusa, ena domobulataki, era na qarava na tui Papiloni na veivanua qori me 70 na yabaki.”’+12 “‘Ni cava na 70 na yabaki+ au na taroga* na tui Papiloni kei na matanitu oya ena nodra cala,’+ e kaya o Jiova, ‘au na vakalala tale ga na nodra vanua na Kalitia me tawamudu.+13 Au na vakayacora ena vanua oya na vosa kece au cavuta me yaco kina, na ka kece e volai ena ivola qo e parofisaitaka o Jeremaia me yacova na veimatanitu kece.14 Ni levu na matanitu kei na tui rogo+ era na vakabobulataki ira,+ au na sauma vei ira me vaka na nodra ivalavala kei na cakacaka ni ligadra.’”+15 Qo na ka e tukuna vei au o Jiova na Kalou ni Isireli: “Mo taura mai ligaqu na bilo waini ni cudru qo, mo vagunuvi ira kina na veimatanitu kece au talai iko kina.16 Era na gunuva era na tataivatia ra qai vaka na lialia ena vuku ni iseleiwau au tala vei ira.”+17 Au taura sara na bilo mai na liga i Jiova, au vagunuvi ira kina na veimatanitu kece e talai au kina o Jiova:+18 me tekivu vei Jerusalemi kei na koro kece e Juta,+ na nona tui kei ira na nona turaga, mera rusa, me domobulataki, me kaluvi, me cudruvi+ me vaka ena siga qo,19 oti oya o Fero na tui Ijipita kei ira na nona dauveiqaravi, o ira na nona turaga vakaitutu kei ira kece na nona tamata,+20 kei ira kece na duikaikai, o ira kece na tui ni vanua o Usi, o ira kece na tui ni vanua o Filisitia,+ o Asikiloni,+ o Kesa, o Ekironi, kei ira na vo tiko e Asoto,21 o Itomi,+ o Moapi,+ kei ira na Amoni,+22 o ira kece na tui Taia, o ira kece na tui Saitoni,+ o ira na tui ni veiyanuyanu e wasawasa,23 o Titana,+ o Tima, o Pusa, kei ira kece e tasi na nodra kanavalavala,+24 na nodra tui kece na kai Arapea,+ kei na nodra tui kece na duikaikai era tiko ena vanua talasiga,25 o ira kece na tui mai Simirai, o ira kece na tui Ilama,+ o ira kece na tui Mitia,+26 o ira kece na tui ni vualiku era tiko voleka kei ira na tiko vakayawa, mera veitaravi, o ira na vo ni veimatanitu e vuravura era tiko e delaniqele, ena qai gunu sara e muri o tui Sesaki.*+27 “Mo kaya vei ira, ‘Qo na ka e tukuna o Jiova ni lewe vuqa, na Kalou ni Isireli: “Moni gunu moni mateni, moni lua, moni bale, moni kua ni tucake tale+ ena vuku ni iseleiwau au tala vei kemuni.”’28 Ia ke ra bese ni taura na bilo mai ligamu mera gunu, mo kaya vei ira, ‘Qo na ka e tukuna o Jiova ni lewe vuqa: “Moni gunuva!29 Raica! Keu tekivu kauta yani na ca ena koro au vakayacani kina,+ moni qai sega ni totogitaki?”’+“‘Oni na sega ni drovaka na itotogi, niu kaciva e dua na iseleiwau me tau vei ira kece na lewe i vuravura,’ e kaya o Jiova ni lewe vuqa.30 “Ia mo parofisaitaka vei ira na vosa kece qo, mo kaya vei ira,‘Ena tagi mai cake o Jiova me vaka na laione,Ena rogo na domona mai na nona itikotiko tabu.Ena tagi vakadomoilevu o koya me vaka na laione ena nona itikotiko.Ena kaikaila me vakataki ira na butu ikeliniwaini,Ena lagasere ena qaqa o koya vei ira kece na lewe i vuravura.’31 ‘Ena rogo yani e dua na rorogo ena iyalayala kei vuravura,Ni veileti o Jiova kei ira na veimatanitu.Ena lewai ira kece na tamata o koya.+Ena soli ira na tamata ca ina iseleiwau,’ e kaya o Jiova.32 Qo na ka e kaya o Jiova ni lewe vuqa:‘Raica! Ena tete na ka ca mai na dua na matanitu ina dua na matanitu,+Ena tubu na draki ca levu mai na vanua yawa sara kei vuravura.+33 “‘O ira e vakamatea o Jiova ena siga oya era na tu mai na dua na iyalayala kei vuravura ina dua tale na iyalayala kei vuravura, era na sega ni tagicaki, era na sega ni kumuni se bulu. Era na vaka na maniwa ena delaniqele.’34 Moni qoqolou na ivakatawa, moni tagi!Moni veiqiqiyaki na liutaka na qelenisipi,Ni sa yaco mai na gauna moni vakamatei moni veiseyaki kina,Oni na bale me vaka na iyaya talei!35 Sa sega na vanua mera dro kina na ivakatawa,Kei na vanua mera dro kina na liutaka na qelenisipi.36 Rogoca! Na domo ni nodra tagi na ivakatawaKei na nodra qoqolou na liutaka na qelenisipi,Ni sa vakacacana o Jiova na nodra vanua veico.37 Na itikotiko ni vakacegu sa vagaluiEna vuku ni cudru waqawaqa i Jiova.38 E biuta o koya na nona qara me vaka na luvenilaione,*+Ni domobulataki na nodra vanuaEna veivakararawataki ni iseleiwauKei na nona cudru waqawaqa.”
iVakamacala e ra
^ Ipe., “Nepukatiresa,” e dua tale na kena ivolavolai.


c: text/html

text:
Julai 3-9
ISIKELI 11-14
Sere 36 kei na Masu
iTekivu ni iVakamacala (Me kua ni sivia na 3 na miniti)
IYAU MAI NA VOSA NI KALOU
“O Dau Yalomalumalumu?”: (10 min.)
Isi 11:17, 18—Yalataka o Jiova na kena vakalesui tale na sokalou dina (w07 1/7 11 ¶4)
Isi 11:19—Rawa ni solia vei keda o Jiova na yalomalumalumu meda muria totolo na nona veidusimaki (w16.05 15 ¶9)
Isi 11:20—E vinakata o Jiova meda muria na ka eda vulica
-
Vakekeli ena Vosa ni Kalou: (8 min.)
Isi 12:26-28—Nida wilika na tikinivolatabu qo, na cava e noda itavi? (w07 1/7 13 ¶8)
Isi 14:13, 14—Na cava eda vulica ena kena cavuti na yacadra eso ena tikinivolatabu qo? (w16.05 26 ¶13; w07 1/7 13 ¶9)
Na cava o vulica me baleti Jiova ena wili iVolatabu ni macawa qo?
Na cava eso tale na iyau vakayalo o raica ena wili iVolatabu ni macawa qo?
-
Wili iVolatabu: (Me kua ni sivia na 4 na miniti) Isi 12:1-10
GUMATUA ENA CAKACAKA VAKAITALATALA
Vakarautaka na Vakatutu ni Vula Qo: (15 min.) Mera vakaitavi na vakarorogo, yavutaki ena “Vakatutu.” Me saravi na vidio yadua, oti qai veivosakitaki na tikina bibi.
NODA BULA VAKARISITO
Veika e Gadrevi ena iVavakoso: (15 min.) Se me veivosakitaki na ka ena vulici ena iVolaniyabaki. (yb17 41-43)
Vuli iVolatabu ni iVavakoso: (30 min.) kr wase 14 ¶15-23, kato ni railesuvi “O Vakabauta Dina na Matanitu ni Kalou?”
Railesuvi na ka e vulici qai vakamacalataka vakalekaleka na ka ena vulici ena macawa tarava (3 min.)
Sere 126 kei na Masu

robotstxt: allowed

filter: keep


text:
Resisting the Devil
- Era na rerevaka na yaca i Jiova o ira mai na ra, kei nai cadracadra ni matanisiga na Nonai ukuuku; era na lako mai me vaka na waluvu na meca, ena qai vakarewataki na kuila na Yaloi Jiova me tarovi ira. Aisea 59:19
- Sa qai kacivi ira mai na nona tisaipeli e tinikarua kivei Koya, ka solia vei ira na kaukauwa me ra cemuria tani kina, na yalo ni butobuto kei na vakabulai ni tauvi mate kei na veimate vakatani eso. Maciu 10:1
- "Au na solia talega vei iko nai dola ni matanitu vakalomalagi, na veika kece o na bukia e vuravura ena buki vaka kina mai lomalagi, kei na veika kece o sereka e vuravura ena sereki vakakina mai lomalagi." Maciu 16:19
- Ia sa vuki vua ka raici iratou na tisaipeli, ka vunauci Pita, ka vaka, "lako tani ki dakuqu Setani! Ni o sa sega ni tu ena yasa ni Kalou, ia ena yasa e vakatamata." Marika 8:33
- A sa kacivi ira vata mai na Nona tisaipeli lewe tinikarua ka solia vei ira na kaukauwa kei na lewa vei ira kecega na tevoro, ka mera vakabula talega na veimate eso. Luke 9:1
- Sa ka levu na nodra reki na lewe vitusagavulu ni ra sa lesu mai, ka tukuna, "Turaga, o ira sara mada ga na tevoro era vakarorogo vei keimami ena vuku ni Yacamuni." Luke 10:17
- "Ka raica, Au sa solia vei kemuni na kaukauwa mo dou lewa na gata kei na batibasaga, kei na nodra kaukauwa kece na meca, ena sega tale ni dua na ka me rawai kemudou mo dou ca kina. Luke 10:19
- Na neitou i yaragi ena i valu vakayalo oqo e sega ni ka vakayago me vakatamata, ia ena kaukauwa ni Kalou Me talaraki kina na bai kaukauwa, Me buturaka sobu na duidui kei na veika cecere kece e vakalevulevui koya me veicoqacoqa kei na vuku ni Kalou, me vesuka mai na vakanananu kecega me talairawarawa vei Karisito, 2 Koronica 10:4,5
- Dou kakua ni vakarawarawataki kemudou vua na tevoro. Efeso 4:27
- Me'u tinia, oi kemudou na wekaqu, mo dou kaukauwa tiko ena Turaga, kei na kena levu ni Nona kaukauwa vakaidina. Dou tokara ka daramaka tiko nai yaragi ni Kalou, me rawa ni dou tucake qaqa tiko kina, ka vorata nai lawaki makawa ni tevoro. Efeso 6:10, 11
- Dou tu vakarau, ka yadra tiko; ni sa veilakoyaki voli na kemudou meca na tevoro, me vaka na laione sa tagi vakadomoilevu, ni vakasaqara tiko na kena. Dou vorati koya, ka me tudei nomudou vakabauta, ka mo dou kila ni sega ni o kemudou ga, dou sotava tiko na veivakacacani, o ira talega na wekamudou era tu ena veiyasai vuravura eso. 1 Pita 5:8,9
- O koya sai valavala ca, sa luve ni tevoro, ni sai valavala ca na tevoro mai nai vakatekivu. Oqo na vuna e lako mai kina na luve ni Kalou, me mai vakarusa na cakacaka ni tevoro. 1 Joni 3:8
- Oi kemudou sa nona na Kalou, na luvequ, dou sa vakamalumalumutaki ira, baleta ni sa levu o Koya sa tiko vei kemudou, ka lailai o koya sa tiko e vuravura. 1 Joni 4:4


text:
Author: Atu Kurumudu
Page: 3
Tubu na kauwai ena kena rawa ni yaco na veivoli me baleta e dua na yanuyanu ki vua e dua na lewe ni vanua mai Jaina. Na yaca ni yanuyanu oqo na Conflict Islands – ka davo koto ena wasawasa vakatokai na Coral Sea e ciri koto ena tokalau ni baravi kei Ositerelia. Era ririko […]
Ratou sa vaqarai tiko e lewe 4 mai vei ira na ovisa e Papua New Guinea ena vuku ni veika vakadomobula ka yaco e Mendi ena macawa sa oti. A mai mate kina e dua na lewenivanua , vakamai talega na veivale kei na iyau , ka toka sara ena udolu vakacaca na ‘kina’ nai […]
Mate e 21 ka mavoa e 33 ena gauna a kacabote kina e dua na gausaukuro ena loma ni dua na valenilotu ena gauna era masumasu tu kina na lewena. Yaco na ka vakadomobula oqo ena Vukelulu mai Kabul e Afghanistan. Era ciciva yani na dauveivueti na vanua ka sa yaco tu kina na leqa […]
Tao e dua na sitima ni vanua ena vuku ni kama ka sa sega tale ni dua na vanua me toso kina. Laki vakavuna wale me ratou mavoa e tini na pasidia ka tolu e bibi sara ena gauna ratou a sasaga dro bula mai kina ena kena sa tete yani na yameyame. Ena kaukauwa […]
Marautaki na nodra na qito tale na joka ni timi ni Wallabies , ia , dua na vanua ratou na qaqarauni matua sara kina , oya na vanua ena vakalutulutu taki yani kina na polo se na “drop zone”. Laurai ni ratou malumalumu sara kina vakalevu ena sota kei Argentina. Nai vadi ni qito talega […]
Era saga mera lesuva tale na ovisa mai Niusiladi na gaunisala a muria mai e dua na kato ni oti na nodratou mai raica e dua na vuvale na yago ni tamata ni tawa tu e loma. Ratou volia na kato na vuvale oqo ena dua na veivoli ka vakatokai na “auction” ena dua na […]
Era mate e 41 ka levu era mavoa ena kena kama e dua na valenilotu va Karisito mai Ijipita. Levu vei ira era mate ga ena nodra sa veioso-oso ka sasaga ni vaqara bula mai ki tuba. Tukuni talega ni vica vei ira na mai leqa oqo era gone lalai. Rauta nira lewe 5000 era […]
85 na mita ena ruku ni veidelana ka vakatokai na Cappadocia , e davo koto kina e dua na koro vakaitamera ka nanumi ni a tawa se vakayagataki tu ena loma ni vica na udolu na yabaki sa oti. Na irairai ni veidelana ka vaka toka nai kuvukuvu ni dua na valenikuro era basika veitarataravi […]
Era vakamuria tiko na sainitisi e dua na mate vou ka laurai tiko mai Jaina ena gauna oqo ka nanumi tiko ni dewa mai na manumanu kina tamata. E se bera ni dua e mate kina , ia sa laki vakavuna na kauwai kina Taiwan Centre for Disease Control me wadrava matua na veika sa […]
Ratou leqa e lewe 8 ka mavoa e 14 na lewenivanua ena uca bi kei na ualuvu e tara na Ceva kei Korea kei na kena koro turaga o Seoul. Vakilai na uca bi ena bogi ni Moniti ka luvu kina na gaunisala , vakadromuca sala ni sitima ni vanua kei na boko ni lilvaliva. […]


text: 5 Toso na gauna era lako yani na yavusa kece e Isireli vei Tevita i Epironi,+ era kaya: “Raica! O keimami na suimuni kei na lewemuni.*+2 Ena veigauna sa oti ni tui tiko o Saula, o kemuni ga oni dau liutaki ira yani na Isireli ena ivalu.*+ E qai tukuna vei kemuni o Jiova: ‘O na vakatawai ira na noqu tamata na Isireli, o na liutaki ira na Isireli.’”+3 Era mani lako kece yani na qase ni Isireli vua na tui e Epironi, ni veiyalayalati oti kei ira+ o Tui Tevita ena mata i Jiova e Epironi. Era lumuti Tevita sara me tui Isireli.+4 E yabaki 30 o Tevita ena gauna e buli kina me tui qai veiliutaki me 40 na yabaki.+5 E liutaki Juta mai Epironi me vitu na yabaki ono na vula, e veiliutaki mai Jerusalemi+ me 33 na yabaki me lewai Isireli taucoko kei Juta.6 E lako i Jerusalemi na tui kei ira na nona tamata mera valuti ira na Jepusaiti+ era tawana tiko na vanua. Era vakatanini Tevita: “O na sega ni lako mai ke! Era na cemuri iko mada ga na mataboko kei na gera.” Era nanuma, ‘Ena sega ni lako mai ke o Tevita.’+7 Ia e valuta o Tevita na koro kaukaua o Saioni, sa Koro i Tevita+ ena gauna qo.8 E mani kaya o Tevita ena siga oya: “O ira na mokuti ira na Jepusaiti mera curu ena ikeliniwai mera mokuti ira ‘na gera kei na mataboko,’ e cati ira o Tevita!” Oya na vuna e tukuni kina: “Era na sega ni lako mai vale na mataboko kei na gera.”9 E lai vakaitikotiko o Tevita ena koro kaukaua, e qai vakatokai* me Koro i Tevita. E tara vale wavoki sara o Tevita mai na Buke*+ me gole i loma.+10 E kaukaua tiko ga o Tevita+ ni tokoni koya o Jiova, na Kalou ni lewe vuqa.*+11 E tala eso na italai o Tui Airami+ e Taia vei Tevita, e vakauta tale ga na kau sitari,+ e talai ira na matai ni kau kei ira na matai ni vatu mera tara na lalaga, era tara sara na vale* i Tevita.+12 E kila o Tevita ni sa vakataudeitaki koya o Jiova me tui Isireli,+ e vakacerecerea tale ga na nona matanitu+ ena vukudra na nona tamata na Isireli.+13 E kauta o Tevita eso tale na watina kei na watina lalai+ mai Jerusalemi ni lesu mai Epironi, e sucu e levu tale na luvena tagane kei na luvena yalewa o Tevita.+14 Qo na yacadra na luvena era sucu e Jerusalemi: o Samua, o Sopapi, o Necani,+ o Solomoni,+15 o Ipiari, o Ilisua, o Nefeki, o Jafia,16 o Ilisama, o Eliata, kei Elifeleti.17 Nira rogoca na kai Filisitia ni sa lumuti o Tevita me tui Isireli,+ era lako cake na kai Filisitia kece mera vaqarai Tevita.+ Ni rogoca qori o Tevita e lako sobu ina idrodro.+18 Era lako yani na kai Filisitia, ra qai yatuni ena Buca o Refeimi.+19 E tarogi Jiova sara o Tevita,+ e kaya: “Meu lako cake meu valuti ira na kai Filisitia? Oni na soli ira e ligaqu?” E mani tukuna vei Tevita o Jiova: “Lako cake, au na soli ira dina na kai Filisitia e ligamu.”+20 E mani lako o Tevita i Peali-pirasimi qai mokuti ira e kea. E tukuna sara: “E vakadrukai ira na kequ meca o Jiova+ e mataqu me vaka na tacoka ni wai.” Qori na vuna e vakatoka kina na vanua oya me o Peali-pirasimi.*+21 Era biuta tu e kea na kai Filisitia na nodra matakau qai kauta tani o Tevita kei ira na nona tamata.22 Oti era lako cake tale yani na kai Filisitia mera yatuni ena Buca o Refeimi.+23 E tarogi Jiova sara o Tevita, ia e kaya o koya: “Kua ni lako cake vei ira. Mo lako yani e dakudra, mo ravuti ira donuya na veibeaka.*24 Ni o rogoca ga na rorogo ni tayabe ena ulu ni veibeaka, mo yavala sara, ni liu vei iko o Jiova me mokuta na nodra mataivalu na kai Filisitia.”25 E cakava sara qori o Tevita me vaka ga e vakaroti koya kina o Jiova, e mokuti ira na kai Filisitia+ mai Kipa+ me yaco sara i Keseri.+


text:
Sakubeta Na Qaravi Ni Lavo E Na Veimatabose Ni Yasana
Na gagadre ni Matanitu ni SDL/CAMV me veisautaka na Yavunivakavulewa me rawa vei ira na Lewe ni Palimedi mera mata talega ni Bose ni Yasana kei na Bose ni Tikina e vakavurea e vica na taro. Matai, na cava mada na kena yaga vakapolitiki vei ira na Lewe ni Palimedi na nodra lesi ki na rua na itutu? Dua tale, ena rawa beka ni vakavinakataka cake na cakacaka ni veiqaravi ni Matabose ni Yasana era lewena? Ena rawa li ni vakavuna me uasivi ka savasava cake na cakacaka ni Bose ni Yasana era sa kena mata? Nikua era cici tu na Bose ni Yasana ena sala e sega ni laurai kina e dua na vakatakilakila ni cakacaka dodonu kei na cakacaka savasava, me vaka e kaya na Ripote ni Daunivakadidike Levu Vakailavo ni 2003.
Soli Bera Ni Tukutuku Vaka I Lavo
O ira kece na 14 na Bose ni Yasana, era matataki ira na iTaukei ena taudaku ni veikoro lelevu, era sega ni se solia na nodra itukutuku vakailavo ena lima mada ga na yabaki sa oti. O Kadavu, Rewa kei Macuata e se sega me tekivu sara mai na 1995. E tukuna na iVola Dusidusi Vakalawa (Bose ni Yasana) ni Veika Vakaitaukei (1996) ni sa dodonu me vakarautaka ka solia na veimatabose yadudua na itukutuku ni lavo ni nona Yasana, e vakaraitaka na ilavo e curu yani kei na kena vakayagataki, ni se bera na imatai ni siga ni Epereli ena veiyabaki. Ia, e sega sara ga ni dua vei ira na Bose ni Yasana sa vakamuria tiko na idusidusi matata oqori. Sa tu rawa na leqa oqori ena 1999 ena nona mai solia na Daunivakadidike Levu Vakailavo ki na Palimedi na iotioti ni nona itukutuku me baleti ira. E sega ni se veisau e dua na ka. Sa rawa sara ga nira bese ni cereka tale na nodra ivola ni lavo me vakadikevi ena vuku ni veiliutaki luluqa ni Tabacakacaka ni Veika Vakaitaukei. Kena irairai ni so esa cakava oti tiko oqori. Na cava mada na ibalebale ni cakacaka vakaoqo kivua edua na iTaukei mai na Koro? Sa kena ibalebale nira sega ni dau vakarautaka na mata ni veiyasana na ivakadinadina ni vakayagataki ni nodra ilavo na dau saumi vakacavacava e soli vei ira. Na ilavo oqori e dodonu me dolava vakarawarawa vei ira na iTaukei na kena yaco yani se qaravi na gaunisala, na wai, na ibulubulu, na ivola ni wilivola, veiqaravi vakavuniwai kei na veigaunisala ni rawa ilavo. Na cava beka sa yaco tiko kina na veika oqo?
Vuna Kei Na Vuana
E tiko e va na vuna lelevu sa sakubeta tu kina na veika vakailavo ni yasana. Kena imatai, e sega ni tu edua na ivakarau ni veivakadodonutaki vakalawa ena vakasaurarataki ira na Bose ni Yasana mera vakamuria na lawa ni qaravi ilavo. Kena ikarua, e sega ni veiyacovi na nodra kila vakadaunilavo o ira na dauniyau ni veiyasana. Kena ikatolu, e koto e so na tavacicila ena ivakarau ni qaravi ni lavo ka vakatara na nodra butako ka sega ni tobo e so na Vakailesilesi ni Yasana. Ka kena iotioti, na kena gadrevi me vakavoui na iVola Dusidusi ni Qaravi ni Lavo (Accounting Manual) ni Tabacakacaka ni Veika Vakaitaukei, sa yabaki 20 oti. Na veika kece oqo e vakavuna na kena taura edua na gauna balavu mera qai vakamuria rawa na Matabose na ituvaki ni nodra ilavo. Na nodra sega ni vakarokorokotaka na lawa na Bose ni Yasana, ka sa dau yaco sara toka vakalevu na tikina oqori, e vakaraitaka ni tu e so na malumalumu ena kena lewai na ilavo, na qaravi ni sausaumi kei na saumi lesu ni dinau kei na ilavo e kerei ni se bera na veisaumi. Na kena icavacava sa ikoya ni sa sega ni qaravi rawa vakavinaka ka vakatitobu e Valenivolavola na vakasotari vata ni itukutuku vakailavo.
Na I Vakarau Me Ra Cicivaka Kina Na Matabose
Na Tabacakacaka ni Veika Vakaitaukei e qaravi ira na 14 na Bose ni Yasana. Na ilavo ni nona veiqaravi na Bose ni Yasana e lako mai na cau ni Matanitu, na isau ni qele, kei na ilavo ni soli vakavanua. Na Tabacakacaka ni Veika Vakaitaukei e dau solia yani na ilavo mai na Matanitu mera cicivaki kina na Valenivolavola ni Yasana. Oqori e wili kina na kedra isau na Vakailesilesi ni Yasana, na isau ni veilakoyaki kei na nodra ivotavota na Turaganikoro. Kena ibalebale oqori ni o ira kece na dau saumi vakacavacava e Viti ira sa sauma tiko na nodra cicivaki na vei Matabose oqo ka sega tu ni kilai se cava era sa bau rawata e na lima mada ga na yabaki sa oti. Na ilavo ni lisi kei na soli vakavanua e vakailavotaka na veivakatorocaketaki kei na veiqaravi ena loma ni Yasana. Oqori e wili kina na cau ki na veikoronivuli, na qito, na iSoqosoqo Vakamarama, suka lesu ni wasewase ni soli, sikolasivu, vakatubu ilavo (investments) kei na so tale na sausaumi e gadrevi ena kena vakatorocaketaki na yasana. Meda dikeva edua mada ga na Yasana me laurai se qaravi vakacava na wasewasei ni lavo oqori.
Lomaiviti
Na iotioti ni gauna me dolava kina o Lomaiviti na nona ivola ni lavo me vakadikevi sa ikoya ena 1998, ono na yabaki sa oti. Ena iotioti ni kena laurai oqori e kunei ni koto kina e levu na cala ka levu talega na ka e lutu. Ena 1998, e a ciqoma na Matabose oqo mai na cau ni matanitu e $182,305, e rawata e $55,658 mai na rede ni qele ka soqona e $10,391 mai na soli vakavanua. E kena ibalebale, na veiwaseyaki ni lavo me vaka e virikotori tu ena Lawa ni Veika Vakaitaukei ka sa cavuti oti e cake, na ilavo e vakayagataki ena cicivaki ni Valenivolavola ni Yasana, e voleka ni vakatolutaki mai na kena e vakayagataki vei ira na lewenivanua me vakalevutaka na kau yani vei ira ni veika bibi era gadreva tu. E vaka sara ga ni sega ni dodonu na kena vagolei e $180,000 me cici kina na valenivolavola ni yasana ka lailai sobu mai na $70,000 me vakalevutaki cake kina na veiqaravi era gadreva vakalevu tu na lewenivanua. Sa ikoya dina beka oqo na ka e a yaco? Baleta ni cala tu na kena itukutuku vakailavo e sega ni dua e rawa ni vakadeitaka se a vakayagataki vakacava na ilavo oqori. De na rairai yaga beka vua Na Mata e Lomaiviti, o Simione Kaitani, na Minisita ni Tukutuku, edua e dau dalagataka vakavuqa na bibi ni cakacaka vakadodonu ka vakasavasava, me tekivu yani e vale, ena Matabose ni Yasana o Lomaiviti.
Na Dinau I Lavo
E tu e levu na cala kei na kena ilutu ena itukutuku vakailavo ni VeiMatabose. Kena ivakaraitaki, e vuqa era dinau ilavo mai na Baqe ni Veivakatorocaketaki ena loma ni yabaki tini vakatekivu mai na 1990 me voli kina na nodra sea ena Fijian Holdings Ltd kei na Unit Trust of Fiji. E a ciqoma vakadinau o Cakaudrove e $399,900 ena 1993 me baleta na inaki oqo. Ena yabaki, kei na inaki vata ga oqori, e a vagolei vakadinau vei Tailevu e $160,000. Ena 1995 e a taura vakadinau mai na FDB o Macuata e $87,002 me ka ni voli sea ena Fijian Holdings. Na dinau ni voli sea nei Kadavu, e $55,553.44 e se sega vakadua ni bau vakacurumi ena kena itukutuku vakailavo. Na tubu e rawa mai na veisala ni cakacakataki ilavo oqo e dau vagolei ki na FDB me saumi kina na dinau. Io, e sega sara ga nira kune ena nodra itukutuku vakailavo na Veimatabose baleta na iVola Dusidusi ni Kena Qaravi na iLavo ni Yasana e sega ni solia na ivakaro me baleta na qaravi ni dinau lelevu kei na sasaga ni cakacakataki se vakatubu ilavo. E a vakarautaka na iVola Dusidusi ni kena qaravi na iTukutuku Vakailavo ena Tabacakacaka iTaukei (ka kovuta na ka ni Yasana) o Price Waterhouse, na kabani e dau vakadikeva na dodonu ni tukutuku vakailavo, ena 1984. Me yacova mai oqo e sega ni se bau dikevi se veisautaki edua na ka ena iVola oqo.
Na Veikabani
O ira yadudua na Matabose sa tu eso na nodra kabani ni bisinisi. E sega ni cicivaki ira na yasana, era cici tani ga. O ira oqo era sa dau vakamosiulu vua edua e saga tiko me vakamuria na iTukutuku Vakailavo ni Yasana. Kena ivakaraitaki, e vakaduria na Ra Provincial Holdings Ltd na Yasana o Ra ena 1 ni Jiulai 1997. Na bisinisi levu ga e qarava tiko na kabani oqo sa ikoya na kena lisitaki edua na vale levu ni caka bisinisi. E a dinautaka e $814,600 mai na FDB ena 2 ni Feperueri 1997. E vakayagataki e $730,000 mai na dinau oqo me voli kina na qele kei na vale. E sauma na yasana e $43,440 me bokoci kina na dinau ka se vauci koto kina. Na itukutuku me baleta na $43,440 kei na kena tokitaki na kena iboko mai na ilavo ni dinau, e sega ni tu vakaivola ena iotioti ni kena laurai na itukutuku vakailavo ni Yasana. E tiko e vica na vuna e sega ni rakorako kina na vakatulewa ni Yasana o Ra me goleva na cakacakataki ilavo. Na rede ni qele sa vagolei vakatikitiki ki na Uluda Holdings, na ikarua ni nona Kabani. Sa vakalailaitaki sobu na kaukauwa vakailavo ni veika tudei e taukena na Yasana baleta ni sa lewai me vakayagataki me ivakadei ni nodrau dinau na kabani erua oqo. Na tubu erau rawata tiko ena rairai sega ni solia edua na ilavo bula ki na Yasana o Ra me vica tale na yabaki baleta ni sa dei tu ga na ka e rawa mai na lisitaki ni vale ka vakakina na ilavo ni sausaumi dinau. Na Tubu e rawa mai na sea ni Fijian Holdings sa vagolei talega kina saumi dinau. E laurai mai na kena itukutuku vakailavo ni sega mada ga ni bau vakasea tu na Yasana ena nona kabani ka sega ni tiko e ligana na lewa ni nodrau cici tiko ena veisiga. Na kena isoqoni, sa dredre me kilai se semati vakacava na ivakarau ni nodrau caka bisinisi ki na Yasana.
Malumalumu Na Yadravi Ni Lavo
E sega ni mudu na kena yaco tiko eso na leqa vakailavo ena Veibose ni Yasana. Kena ivakaraitaki, e a mai yali ena Valenivolavola e Tailevu na ivola ni vakacuru ilavo ki na baqe kei na itukutuku vakailavo mai na baqe me tekivu mai na Tiseba 1996 ki na Me 1998. Na sasaga kece e caka me rau laukune e sega ni mana. Ena 31 ni Tiseba 1996, e a vakacurumi e $66,222.55 ki na baqe, mai na iwiliwili oqori e sega ni kune vakaivola ena baqe e $32,673.30. E a qai kunea na butako oqo e dua na daunilavo ena Tabacakacaka iTaukei sa mai qarava tiko na ivola ni lavo o ya ni sa mai leqa na dauniyau mai Tailevu ena Epereli, 1999. BA E sega ni vakaraitaka na Bose ni Yasana o Ba, ena iotioti ni nona itukutuku vakailavo ka soli vua na Daunivakadidike Levu Vakailavo ena 1997, na nodra sea ki na Fijian Holdings Ltd, Fiji Poultry Company Ltd kei na Unit Trust of Fiji. E sega tu ni saumi na VAT. Edua na dinau mai na Asset Management Bank na kena levu e $12,269 e sega talega ni vakaraitaki ena itukutuku vakailavo. Na dinau tale eso mai na FNPF kei na FDB ka soli ki na Ba Provincial Holdings Ltd, ena ruku ni yaca ni yasana, era sega talega ni cavuti ena itukutuku vakailavo. E sega ni se kasa tiko ki na yasana na levu ni yau sa taukena tu. Kuria oqori, na itukutuku vakailavo ni Rogorogoivuda House kei na Ba Provincial Holdings Ltd e se sega tu ga ni vakadeitaka. O ira mada ga na kena dau mai na Valenivolavola nei koya na Daunivakadidike Levu Vakailavo, era sega ni vakamuria rawa ena kena sakubeta.
Na Vuana Sa I Koyakoya Tikoga
Veitalia ga na cava era cakava na Bose ni Yasana ki na nodra ilavo, na iwiliwili era taura tiko mai na matanitu ena veiyabaki sa ikoyakoya tikoga. E na yabaki lima me tekivu mai na iotioti ni gauna e bau solia kina na nona itukutuku vakailavo edua na yasana, na cau ni Matanitu ki na 14 na Bose ni Yasana e sega ni veisau mai na iwiliwili e volekata tiko na $1.5 na milioni. Kena ibalebale ni ra ciqoma na veiyasana e sivia na $100,000 vakacaca ena veiyabaki. Na ka bibi duadua sa ikoya, ni sa dodonu na kena gole na ilavo vei ira na lewenivanua ka sa dodonu talega mera vaqaqa se sa vakayagataki tiko vakacava. Na gaunisala uasivi duadua e rawa ni laurai kina se sa vakayagataki tiko vakacava na ilavo ena Veibose ni Yasana sa ikoya na kena soli na itukutuku vakailavo e vakaraitaka na ivurevure kece ni lavo e rawa mai, kei na kena vakayagataki, me vaka e dusimaki koto ena Tikina e 33(3) ni Dusidusi Vakalawa ni Tabacakacaka ni Veika Vakaitaukei (1996). E sega ni se vakasaurarataki na idusidusi vakalawa oqo ka sa vakamavoataki keda kece. Era leqa na lewenivanua mai na lailai ni sala ni veiqaravi era gadreva tu me tadola vei ira. Era lusi talega na dau saumi vakacavacava baleta ni lailai wale ka sega dina ga ni kilai na yaga ni lavo era dau solia. Ka bau leqa talega na vanua mai na kena sa tuvakadua na veivakatorocaketaki ena loma ni vanua, na itavi era okati talega kina na Bose ni Yasana. E gadrevi me raici na veiliutaki e kaukauwa cake ena Minisiteri ni Veika Vakaitaukei me sotava na dredre ni veika vakailavo oqo. E tukuni ena iVola Dusidusi Vakalawa ni Veika Vakaitaukei, “na iLiuliu Levu ni Minisiteri ni Veika Vakaitaukei …………sa tu vua na dodonu ena veigauna kecega me vakadikeva na vei iVola ni Lavo kecega”. Me sa na tekivu vakaukauwataka na Tabacakacaka ni Veika Vakaitaukei na kena vakalevutaki cake na cakacaka vakasavasava mai vei ira na Bose ni Yasana. E a tarai vakavicasagavulu na Tabacakacaka ni Veika Vakaitaukei me dua na nona ivakamacala. E sega ni saumi mai na kerekere kece oqori.
I Naki Vaka Politiki
E dodonu me vakaraitaka na nona yalodei na matanitu ena nona walia na leqa oqo, ia e sega ni via cakava. Na vuna sa ikoya nira sega ni vinakata mera cakava edua na ka me vakayavalata na nodra yavu ni veitokoni vakapolitiki, ka tu vakalevu ga ena veitikotiko vakaitaukei ena loma ni vanua. E ka ni rarawa ka ka ni lasa talega ni o ira sara ga era sa mai leqa vakalevu taudua ena vuku ni nodra sega ni solia na nodra ripote vakailavo na Bose ni Yasana, sa i ira ga era a digitaka na matanitu oqo me veiliutaki. O ira na iliuliu Taukei ena Matanitu ni SDL/CAMV, era sa dau saga vakawasoma me vakalevutaka mai na ilavo na matanitu me soli vei ira na iTaukei e Viti, ena ruku ni Blueprint ni Veivuke e Vagolei Vakatabakidua vei ira. Ia, na levu ni veivuke ni matanitu kivei ira na iTaukei ena sega ni rawata mai na veivakatorocaketaki e gadrevi. Me yacova na nodra sa soli ira taucoko na iliuliu iTaukei, me kena vakaraitaki, ki na kena vakavinakataki cake na qaravi ni lavo kei na cakacaka vakadodonu ena Veibose ni Yasana, era sa dau vakayagataka vakavuqa me nodra valenivolavola ni veidigidigi, ka vakayavalata mai kina na veitokoni ni lewenivanua iTaukei, ena toso leqaleqa tikoga na sasaga ni veivakatorocaketaki ena taudaku ni veikoro lelevu.
Jone Dakuvula, Director of Programmes, CCF


text:
TARO 4
Na Cava Meu Cakava Keu Cala?
CAVA O NA CAKAVA?
Vakasamataka mada na ituvaki qo: E qito tiko kei ira na nona itokani o Tim. E viritaka yani na polo, qai kavoro kina na katubaleka ni dua na vale voleka.
Na cava o na cakava ke o tu ena ituvaki ya?
VAKASAMA QAI VAKATULEWA!
TOLU NA KA O RAWA NI CAKAVA:
-
Dro.
-
Beitaka tale e dua.
-
Tukuna vei taukeinivale na ka e yaco, tukuna tale ga ni o na sauma na ka e vakacacani.
E rawarawa sara mo digia na imatai ni vakatutu. Ia se mani o vakavorotaka na katubaleka se dua tale na cala o cakava, e vinaka ga mo vakaraitaka vakadodonu.
TOLU NA VUNA MO VAKARAITAKA KINA VAKADODONU NOMU CALA
-
E dodonu ga mo cakava qori.
E kaya na iVolatabu: “Keitou vinakata me keitou dina ena ka kece.”—Iperiu 13:18.
-
E dau rawarawa na nodra vosoti o ira era dau tukutuku vakadodonu.
E kaya na iVolatabu: “O koya e ubia na nona cala ena sega ni rawaka, ia o koya e vakatusa qai biuta ena lomani.”—Vosa Vakaibalebale 28:13.
-
Na vuna bibi duadua, oya ni vakamarautaka na Kalou.
E tukuna na iVolatabu: “Ni sevaka o Jiova na tamata lawakica, ia e veitokani voleka kei ira na yalododonu.”—Vosa Vakaibalebale 3:32.
A sega ni tukuna vei tamana o Karina, e yabaki 20, ni a totogitaki ena dua na gauna ena ivakarau ni nona draiva. Ia a qai kilai na ka e yaco. E kaya o Karina: “Oti e dua na yabaki, a raica o noqu Ta na risiti e vakaraitaki tu kina niu a totogitaki. Sa qai leqa levu sara ya!”
Cava e vulica o Karina ena ituvaki ya? E kaya: “Ena vakalevutaka ga na leqa na nomu via vunitaka na nomu cala. Ena qai kilai ga ena dua na gauna na ka o cakava!”
VULI MAI NA NOMU CALA
E kaya na iVolatabu: “Eda dau tarabe kece.” (Jemesa 3:2) Nomu tukutuku vakadodonu ena gauna ga o cala kina, e vakaraitaka ni o yalomalumalumu qai yalomatua.
Ni o cala, saga mo vuli mai na ka o cakava. E kaya e dua na goneyalewa o Vera: “Gauna kece au cala kina, au dau vakasamataka na veika meu vakavinakataka, kei na ka meu cakava me kua ni yaco tale kina na leqa ya.” Raica mada se o rawa ni cakava tale ga vakacava ya.
O vakacacana na motopai nei nomu Ta. Cava o na cakava?
-
Vagaluya tu ga, de dua ena sega ni kidava o nomu Ta ni sa ca nona motopai.
-
Tukuna vei nomu Ta na ka e yaco.
-
Tukuna na ka e yaco, ia beitaka tale e dua.
O sega ni rawata na nomu veitarogi ni o sega ni vuli lesoni. Cava o na cakava?
-
Tukuna ni sa rui dredre na pepa ni veitarogi.
-
Tukuna ni bale ga vei iko na nomu sega ni rawata na nomu veitarogi.
-
Beitaki qasenivuli ni sega ni dau taleitaki iko.
Vakasamataka tale na ituvaki sa cavuti oti mai, qai biuti iko ena kedrau ituvaki o nomu Ta kei na nomu qasenivuli. Na cava rau na kaya o nomu Ta kei nomu qasenivuli ke o dau vakaraitaka vakadodonu na cala o cakava? Na cava rau na kaya ke o sega ni dau vakaraitaka vakadodonu na cala o cakava?
Vakasamataka e dua na cala o cakava ena yabaki sa oti, qai sauma na taro qo.
Na cala cava o cakava? O qai walia vakacava na leqa qori?
-
Au vagaluya tu ga.
-
Au beitaka tale e dua.
-
Au vakaraitaka vakadodonu.
Na cava o vakila ni o vagaluya tu ga na nomu cala?
-
Marau, ni sega ni kilai na ka au cakava!
-
Ora na lomaqu, keu se tukutuku ga vakadodonu.
Na cava o na via vakavinakataka ena ituvaki o sotava ya?
Na cava o vulica ena cala o cakava?
CAVA O NANUMA?
Na cava e dau dredre kina vei ira eso mera vakaraitaka vakadodonu na cala era cakava?
Na cava era na kaya eso tale ke o sega ni dau vakaraitaka na cala o cakava?
Na cava era na kaya eso tale ke o dau vakaraitaka vakadodonu na cala o cakava?—Luke 16:10.


text: 20 Ena imatai ni vula, era lako yani ina vanua talasiga o Jini na isoqosoqo taucoko ni Isireli, ra lai tiko sara e Ketesa+ na tamata. A mate qai bulu e kea o Miriama.+2 Ia e sega na medra wai na isoqosoqo,+ ra qai kumuni vata mera saqati Mosese kei Eroni.3 Era veiba kei Mosese,+ era kaya vua: “Ke keimami se mate ga nira mate na taci keimami ena mata i Jiova!4 Na cava drau kauta mai kina na ivavakoso i Jiova ina vanua talasiga qo me keimami mai mate i ke kei na neimami manumanu?+5 Na cava drau liutaki keimami tani mai kina e Ijipita me keimami lako mai ina vanua ca qo?+ E sega ni vanua ni sorenikau kei na vuanilolo kei na vaini kei na pomekaraneti, qai sega na wai me gunuvi.”+6 Erau qai gole tani mai na matadra na ivavakoso, rau lako sara ina icurucuru ni valelaca ni veitavaki, rau qai tekicuva ina qele, e qai tekivu laurai vei rau na lagilagi i Jiova.+7 E qai tukuna vei Mosese o Jiova:8 “Taura na ititoko, kaciva vata mai na isoqosoqo, o iko kei Eroni na tuakamu, vosa ina vatu e matadra me vure mai na wai, o na qai kauta mai na medra wai mai na vatu, qai solia vei ira na isoqosoqo kei na nodra manumanu na ka mera gunuva.”+9 E taura sara na ititoko o Mosese mai na mata i Jiova,+ me vaka ga e vakaroti kina.10 Oti erau kaciva vata mai na ivavakoso o Mosese kei Eroni ena mata ni vatu, qai kaya vei ira o koya: “Ni rogoca sara qo ni yavu tamata talaidredre! Me keirau kauta mai na vatu qo na memuni wai?”+11 E dodoka na ligana o Mosese qai samuta vakarua na vatu ena nona ititoko, e tekivu coka mai tuba na wai, era gunu sara na isoqosoqo kei na nodra manumanu.+12 E muri sa qai tukuna vei Mosese kei Eroni o Jiova: “Ni drau sega ni vakaraitaka ni drau vakabauti au, drau qai sega ni vakarokorokotaki au e matadra na lewe i Isireli, drau na sega sara ga ni kauta na ivavakoso qo ina vanua au na solia vei ira.”+13 Qori na wai kei Meripa,*+ era a veiba kina kei Jiova na Isireli, me vakarokorokotaki kina o koya ena kedra maliwa.14 E qai tala yani eso mai Ketesa o Mosese mera lai tukutuku vua na tui Itomi:+ “Qo na ka e kaya o Isireli na tacimu,+ ‘O kila vinaka na ka dredre kece keimami vakila.15 Era gole i Ijipita na tamai keimami,+ keimami lai tu e Ijipita me vica vata na yabaki,*+ ra qai vakalolomataki keimami kei ira na tamai keimami na kai Ijipita.+16 Keimami qai tagi vei Jiova,+ mani rogoci keimami o koya qai tala mai e dua na agilosi+ qai kauti keimami tani mai Ijipita, ia keimami sa mai tu qo e Ketesa, e dua na koro ena iyalayala ni nomu vanua.17 Yalovinaka, me keimami takoso ena nomu vanua. Keimami na sega ni takosova e dua na nomu were se loganivaini, keimami na sega tale ga ni gunu mai na dua na toevu. Keimami na muria ga na Gaunisala ni Tui, qai sega ni gole ina imawi se imatau me yacova ni keimami sa takosova na nomu vanua.’”+18 Ia e kaya vua o Itomi: “Kua ni takosova na neimami vanua. Ke o na cakava qori au na tavaki iko ena noqu iseleiwau.”19 Era qai tukuna vua na Isireli: “Keimami na muria cake ga na gaunisala levu, ke keimami gunuva na memu wai vata kei na neimami manumanu, keimami na sauma.+ Na ka ga keimami vinakata, me keimami taubale takoso.”+20 Ia se tukuna ga o koya: “Mo kua ni takoso.”+ E qai lako yani me lai tavaki koya o Itomi, na nona ilala levu, kei na mataivalu* kaukaua.21 E cata gona o Itomi me takosova na nona vanua o Isireli, e mani gole tani mai vua o Isireli.+22 Era biubiu mai Ketesa na lewe i Isireli, na isoqosoqo taucoko, ra qai lako ina Ulu i Ori.+23 E qai tukuna o Jiova vei Mosese kei Eroni ena Ulu i Ori, ena iyalayala ni vanua o Itomi:24 “Ena lai vakadavori vata kei ira na wekana* o Eroni.+ Ena sega ni curu ina vanua au na solia vei ira na Isireli, ni drau a beca na noqu ivakaro me baleta na wai mai Meripa.+25 Kauti Eroni kei Eliesa na luvena, qai kauti rau cake mai na Ulu i Ori.26 Luvata na isulu vakabete i Eroni,+ vakaisulutaki Eliesa+ kina na luvena, ena mate e kea o Eroni.”*27 E cakava sara ga o Mosese me vaka e vakaroti koya kina o Jiova, ratou qai cabeta na Ulu i Ori e matadra na isoqosoqo taucoko.28 E qai luvata na isulu vakabete i Eroni o Mosese, e vakadarama vei Eliesa na luvena. Sa qai mate e kea ena dela ni ulunivanua o Eroni.+ Erau sa qai siro mai na ulunivanua o Mosese kei Eliesa.29 Nira raica na isoqosoqo kece ni sa mate o Eroni, sa qai lolositaki Eroni tu na vuvale kece i Isireli me 30 na siga.+


text:
1 Samuela
Chapter 30
Sa yaco, ena gauna sa lako mai kina o Tevita ki Sikilaki e nai katolu ni siga, o ira na Amelakaiti era sa curuma yani na ceva kei Sikilaki talega. Era sa kabai Sikilaki ka vakama talega,
2 Era sa kau vakavesu na yalewa kei ira sa tiko vata tukuna, na gone kei na qase; era sa sega ga ni vakamatei; ia, era sa kau bula yani, ni ra sa lako yani.
3 Sa lako mai o Tevita ki na koro, sa kama tu na koro ka era sa kau yani na watidra na luvedra yalewa kei na luvedra tagane; ni ra sa kau yani vakavesu.
4 O Tevita kei ira na nona era sa qoqolou me yacova sara ni sa sega na kena i cegu.
5 Oi rau na wati Tevita, o Ainoami kei Avikali era sa kau vakavesu talega.
6 Sa yavavala vakalevu o Tevita ni ra sa veivosaki na tamata me vakaviriki koya ena vatu, ni sa rarawa vakalevu na yalo ni tamata kecega ena vuku ni luvedra tagane kei na luvedra yalewa. Ia, o Tevita sa vakaukauwataki koya vei Jiova na nona Kalou.
7 Sa tukuna o Tevita vei Agaiata na bete na luvei Aimeleki, "Kauta mai ki ke na Efoti au kerea." Sa kau sara mai na Efoti vei Tevita.
8 Sa vakatarogi Jiova o Tevita ka vaka: "Me'u muri ira? Au na toboki ira beka?" Sa saumi mai vua, "Mo cici muri ira ka o na tobokoira dina, ka o na sega ni vakataratutu, o na kauti ira lesu kece tale mai."
9 Sa lako o Tevita kei ira na ono na drau na tamata era sa tiko vata, ki na mata ni wai e Bisori, na vanua era sa biu wawa tiko kina na kena vo.
10 O Tevita sa cici muri ira tiko ga, sa tiko vua e va na drau na tamata qaqa, era sa tiko wawa mai e rua na drau na tamata. O ira oqo era sa malumalumu ka sega ni takosova rawa na wai na Bisori.
11 Ni oti oqo, era sa kunea e dua na Ijipita ena buca, era sa kauta mai vei Tevita; era sa vakani koya ena madra ka vakagunuvi koya ena wai.
12 Sa soli talega vua nai soso lolo kei nai soso vaini, ni sa kania oti, sa lesu tale vua na yalona kei na nona kaukauwa, ni sa sega tu ni kana me tolu na siga kei na tolu na bogi.
13 Sa tukuna vua o Tevita, "O sa nei cei, ka o lako tiko mai vei?" Sa sauma mai o koya, "Oi au na kai Ijipita ka au nona bobula na kai Amalekaite; sa biuti au tu na noqu turaga ena tolu na siga sa oti ni'u a tauvimate tu.
14 "Keimami a kabavaka ki na Ceva ki Kirisi ena vanua sa nei Juta, na vanua nei Kelepi ki na ceva; keimami sa vakamai Sikilaki."
15 Sa tukuna vua o Tevita, "E rawa ni o kauti au sobu ki na i soqosoqo?" Sa sauma mai o koya, "M o bubului vei au ena Kalou ni o na sega ni vakamatei au se soli au vua na noqu turaga, au na qai kauti iko ki nai soqosoqo oqo."
16 Ni sa kauti Tevita sobu mai, era sa kune ni ra sa tu ena veiyasana kecega ni vanua, era sa kana tiko ka gunu ka veimeketi tiko, ena vuku ni toki ni valu levu era sa kauta mai na vanua o Filisitia kei na vanua e Juta.
17 Sa kabai ira yani vakaivalu o Tevita mai na mataka lailai me yacova ni sa karobo ena siga ka tarava. Sa sega ni dua vei ira e dro bula, vakavo e va na drau na cauravou era vodo kameli yani ka dro.
18 Sa vakasoqona tale mai o Tevita na veika kece era a butakoca mai na Amelekaiti, ka sa vakabulai rau talega mai na watina.
19 Sa sega ni dua na ka e yali, se lalai se lelevu, se gonetagane se goneyalewa se dua tale na ka sa tauri mai vei ira. Sa taura lesu kece o Tevita.
20 Sa taura kece o Tevita na manumanu sa kau mai e liu kei na vei manumanu susu kecega ka tukuna, "Oqo sai toki ni valu kece nei Tevita."
21 Sa qai lako mai o Tevita ki vei ira na rua na udolu na malumalumu ka sega ni muri Tevita rawa, o ira sa tiko ga ena wai mai Bisori. Era sa lako mai me sota kei Tevita kei ira na tamata. Ni sa lako mai o Tevita – sa vakabula sara vei ira.
22 O ira kece na tamata yaloca ka sega ni yaga era a lako vata kei Tevita, era sa tukuna, "Baleta ni ra sa sega ni lako vata kei keda, era na sega ni wasei ena i toki ni valu, eda sa kauta mai, vakavo ga meda solia vei ira na watidra kei na luvedra me ra mai taura ka lako tani yani."
23 Sa vosa yani o Tevita, "Kemuni na taciqu, me kakua ni caka vaka oqori na veika sa solia mai o Jiova vei keda, o Koya ga sa maroroi keda ka vakabulai keda mai na ligadra nai valu oqo me mai valuti keda.
24 "O cei ena rogoci kemuni ena veika oqo? Na nona i votavota o koya sa lako ki na i valu, sa nona i votavota talega o koya sa tiko mai – era na tautauvata kece."
25 Sa qai yaco, mai na siga o ya ka lako yani, sa cakava o Tevita e dua nai lesilesi ka sa lewai e Isireli me yacova oqo.
26 Ni sa lako mai o Tevita ki Sikilaki, sa vakauta eso nai toki ni valu ki vei ira na qase e Juta, ki vei ira na nona i tokani ka tukuna, "Oqo nai solisoli me nomuni, mai nai toki ni valu vei ira na meca i Jiova".
27 Ki vei ira sa tiko e Peceli, vei ira sa tiko e Ramoci ena Ceva, vei ira sa tiko e Jatiri,
28 Vei ira sa tiko e Aroe, vei ira sa tiko e Sipimoci, vei ira talega e Esetimoa,
29 O ira sa tiko mai Rajela, o ira sa tiko ena veikoro e Jeramaili, vei ira talega sa tiko ena nodra veikoro na Kenaiti,
30 O ira sa tiko mai Oma, o ira tiko mai Korasami, o ira mai Otaki,
31 O ira sa tiko mai Epironi kei na veivanua kecega sa dau matau vei Tevita kei ira na nona tamata mera lakova.


text:
IDONISIA
iVakamacala Lekaleka kei Idonisia
Vanua E toka o Idonisia ena vanua e ciciva na iyalayala ni veimama kei vuravura ena kedrau tadrua o Ositerelia kei Esia, qai levu duadua na kena veiyatuyanuyanu e vuravura. E sivia e 17,500 na veiyanuyanu e Idonisia, levu na yanuyanu qori e tu kina na veidelana sukusukura kei na veikauloa. E tu ena vanua qo e sivia na 100 na ulunivanua e rawa ni kacabote kina na volukano. E sega ni dua tale na vanua e vuravura e kacabote vakalevu kina na volukano me vakataki Idonisia.
Lewenivanua O Idonisia e ikava ni matanitu e vuravura e levu duadua na kena lewenivanua (taravi Jaina, Idia, kei Merika), era tiko kina e sivia na 300 na matatamata. E sivia eveimama na lewenivanua era cavutu mai na rua na matatamata na Java kei na Sunda.
Lotu E rauta ni 90 na pasede na lewenivanua era Musolomani. Na kena vo era lotu Idu, Buda, se lotu vaKarisito. E levu tale ga na lewenivanua era qaravi kalouvu.
Vosa E sivia na 700 na vosa e vosataki ena veiyatuyanuyanu e Idonisia. Na vosa e vakayagataki raraba e vakatokai me vosa vakaIdonisia, e kau mai na vosa vakaMalay (na vosa e vakayagataki ena so na vanua vakaEsia). E levu era vakayagataka ga nodra vosanivanua nira tiko e vale.
iVurevure ni iLavo E levu na lewenivanua era dauteitei se dauveivoli. E ivurevure levu ni ilavo na iyaubula, kauvaro, waiwai, kei na kasi. E volitaka tale ga vakalevu o Idonisia na rapa kei na waiwai niu.
Kakana E kakana taleitaki na raisi. E laukana tale ga vakalevu na nasi goréng (raisi e tavuteke vata kei na yaloka kei na kakana draudrau), na satay (lewenimanumanu tavu e curumaki ena kau), kei na gado-gado (kakana draudrau vakaisaluaki).
Draki Katakata qai tunumaka. Na draki suasua se draki mamaca e vakatau ena liwa ni cagi e vakatokai na monsoon. E dau kurukuru ena levu na gauna, veitibiyaki na liva, e taubi tale ga na uca.


text:
Mahou Tsukai no Deshi ga Warau Toki.
เรื่องย่อ Mahou Tsukai no Deshi ga Warau Toki.
ไม่มีเรื่องย่อของ Mahou Tsukai no Deshi ga Warau Toki.
คำที่เกี่ยวข้อง Mahou Tsukai no Deshi ga Warau Toki.
Mahou Tsukai no Deshi ga Warau Toki., อ่าน Mahou Tsukai no Deshi ga Warau Toki., อ่านการ์ตูน Mahou Tsukai no Deshi ga Warau Toki., อ่านการ์ตูนออนไลน์ Mahou Tsukai no Deshi ga Warau Toki., มังงะ Mahou Tsukai no Deshi ga Warau Toki., Mahou Tsukai no Deshi ga Warau Toki. แปลไทย, Mahou Tsukai no Deshi ga Warau Toki. TH, Mahou Tsukai no Deshi ga Warau Toki. อัพเดทล่าสุด, Mahou Tsukai no Deshi ga Warau Toki. manga, Mahou Tsukai no Deshi ga Warau Toki. ตอนที่, Mahou Tsukai no Deshi ga Warau Toki. ch., ดาวน์โหลด Mahou Tsukai no Deshi ga Warau Toki., Download Mahou Tsukai no Deshi ga Warau Toki., อ่าน Mahou Tsukai no Deshi ga Warau Toki. ก่อนใครได้ที่ KingsManga ราชาการ์ตูน


text: 3 Qo o ratou tagane na luvei Tevita eratou sucu mai Epironi:+ na ulumatua o Aminoni,+ na tinana o Einoami+ na yalewa ni Jesirieli, na kena ikarua o Taniela na tinana o Apikali+ na yalewa ni Kameli,2 na kena ikatolu o Apisalome+ na luvei Meaka na luvena yalewa o Talimei na tui Kesuri, na kena ikava o Atonaija+ na luvei Akici,3 na kena ikalima o Sefataia, na tinana o Epitali, na kena ikaono o Iciriami, na tinana o Ekila na wati Tevita.4 O ratou na le 6 qo eratou sucu mai Epironi, e veiliutaki e kea me 7 na yabaki 6 na vula, e veiliutaki e Jerusalemi me 33 na yabaki.+5 Qo o ratou na luvena eratou sucu e Jerusalemi:+ o Semea, o Sopapi, o Necani+ kei Solomoni,+ na tinadratou na le va qo o Pacisepa+ na luvei Amieli.6 E ciwa tale na luvena tagane, o Ipiari, o Ilisama, o Elifeleti,7 o Noka, o Nefeki, o Jafia,8 o Ilisama, o Eliata, kei Elifeleti.9 O ira kece qo na tagane na luvei Tevita, sega ni wili kina o ira na luvena vei ira na watina lalai, kei Tema+ na ganedra.10 Na luvei Solomoni o Riopoami,+ na luvei Riopoami o Apaija,+ na luvei Apaija o Esa,+ na luvei Esa o Josafati,+11 na luvei Josafati o Jorami,+ na luvei Jorami o Esaia,+ na luvei Esaia o Joasi,+12 na luvei Joasi o Emasia,+ na luvei Emasia o Asaraia,+ na luvei Asaraia o Jocame,+13 na luvei Jocame o Easi,+ na luvei Easi o Esekaia,+ na luvei Esekaia o Manasa,+14 na luvei Manasa o Emoni,+ na luvei Emoni o Josaia.+15 O ratou na tagane na luvei Josaia, na ulumatua o Joenani, na kena ikarua o Jioiakimi,+ na kena ikatolu o Setekaia,+ na kena ikava o Salumi.16 O rau na tagane na luvei Jioiakimi o Jekonaia+ kei Setekaia na luvena.17 O ratou na tagane na luvei Jekonaia ni a vesu tu, o Salacieli,18 o Malikirami, o Petaia, o Senasari, o Jikamaia, o Osama, kei Nitapaia.19 O rau na tagane na luvei Petaia o Serupepeli+ kei Semeai. O rau na luvei Serupepeli o Mesulame kei Enanaia, (kei Silomeci na ganedrau),20 e lima tale na luvena tagane, o Esupa, o Oeli, o Perekaia, o Esataia, kei Jusapeseti.21 O rau na tagane na luvei Enanaia, o Pilataia kei Jeseia, na tagane na luvei* Jeseia o Rifaya, na tagane na luvei* Rifaya o Erinani, na tagane na luvei* Erinani o Opetaia, na tagane na luvei* Opetaia o Sekanaia,22 na tagane na luvei Sekanaia o Semaia, o ratou na tagane na luvei Semaia: o Atusi, o Ikiali, o Paria, o Neraia, kei Safati, eratou le ono taucoko.23 O ratou na tagane na luvei Neraia o Elioenai, o Isikaia, kei Asirikame, eratou le tolu.24 O ratou na tagane na luvei Elioenai, o Otevaia, o Iliasipi, o Pelaia, o Akupi, o Joenani, o Tilaia, kei Anani, eratou le vitu.


text:
Vosa ni dauvakaucaca e vaka na tikinikakana kana vinaka (22)
26 Me vaka na ucacevata ena vulaikatakata kei na uca ena gauna ni tatamusuki,E sega ni ganita na lialia me rokovi.+2 Me vaka ni tiko na vuna me dro kina na manumanuvuka se veivukayaki na kakabace,Ena sega gona ni tubu na veicudruvi ni sega na vuna vinaka.*3 E kena na ose na dali, e kena na asa na varaele,+Kei na kau e dakudra na yalowai.+4 Mo kua ni vosa vua na yalowai me vaka na nona sesewa,De o tautauvata kei koya.5 Mo vosa vua na yalowai me vaka na nona sesewa,De nanuma o koya ni vuku.+6 E vakataki koya e musuka na yavana me vakamavoataka*O koya e tataunaka na ka vua na tamata yalowai.7 Me vaka na gera* ni yavana na lokiloki,E vaka kina na vosa vakaibalebale e gusudra na tamata yalowai.+8 Me vaka na vesu vatu ena irabo,E vaka kina ni vakalagilagi na tamata yalowai.+9 Me vaka na cogadrogadro e lauta na ligana na daumateni,E vaka kina na vosa vakaibalebale e gusudra na tamata yalowai.10 Me vaka na dauvana e vanavana wale,*E vaka kina o koya e sauma na yalowai se o ira na tavali.11 E vaka na koli e lesu tale ina nona lua,Na yalowai e lesuva na nona sesewa.+12 O sa raica na tamata e nanuma ni vuku?+E vinaka sara nona veisiga nimataka na tamata yalowai ni vakatauvatani kei koya.13 E kaya na vucesa: “E tiko e gaunisala na luvenilaione,Na laione e tiko ena rara ni koro!”+14 E vuki tadola na katuba ena kena idi,E vaka kina na vucesa ena nona idavodavo.+15 Na tamata vucesa e vunia na ligana ena loma ni boulu ni kana magiti,Ia e oca sara ga ni biuta lesu i gusuna.+16 E nanuma na tamata vucesa ni vuku saraVei ratou na le vitu eratou sauma vakayalomatua na vosa.17 E vaka e dua e dreta na daliga ni koliO koya e lako tu me cudruvaka* na veileti e sega ni nona.+18 E vaka na lialia e vanataka na gasau waqa, na gasau, kei na mate*19 Na tamata e dabuya na wekana qai kaya, “Au veiwali tiko ga!”+20 Ni sega na buka, e boko na yameyame,Ni sega na vakaucaca e sega na veiba.+21 Me vaka na qilaiso ina qilaiso waqa kei na buka ina bukawaqa,E vaka kina na tamata dauveiba e bukana na veiba.+22 Na vosa ni dauvakaucaca e vaka na tikinikakana kana vinaka,*E tilomi me lako sobu sara ina kete.+23 E vaka na iboro siliva ena ivorovoro ni iyaya qeleNa vosa vakayalovinaka* e tukuni ena lomaca.+24 Na dau veicati e vakalecaleca ena tebenigusuna,Ia e vunia e lomana na veivakaisini.25 E vosa vakayalovinaka, ia mo kua ni vakabauti koya,Ni tiko e lomana e vitu na ka vakasevaki.*26 E vunitaka nona veicati ena veivakaisini.Ia ena vakavotui na nona ca ena ivavakoso.27 O koya e kelia na qara ena lutu kina,O koya e vaqiqica tani na vatu ena qiqici koya tale.+28 Na yame daulasu e cati ira e vakararawataka,Kei na gusu veicavilaki e vakavuna na rusa.+
iVakamacala e ra
^ Se rawa ni, “E vaka kina na veicudruvi e sega ni dodonu me tau.”


text: 9 Ena ika24 ni siga ni vula qo era soqoni vata na Isireli, era lolo nira vakaisulutaga, era kaburaka vei ira na kuvuniqele.+2 Era qai tawasei ira na kawa nei Isireli vei ira kece na vulagi,+ era duri sara mera vakatusa na nodra dui ivalavala ca kei na cala i tukadra.+3 Era duri sara ena vanua era tu kina, era wilika e cake na ivola ni Lawa+ i Jiova na nodra Kalou ena ikava ni wase ni siga,* ena dua tale na ikava ni iwase era vakatutusa ra qai cuva sobu vei Jiova na nodra Kalou.4 Eratou tucake ena dela ni nodra buturara+ na Livai o Jesua, o Pani, o Katimieli, o Sipanaia, o Puni, o Serepaia,+ o Pani kei Kinani, eratou qai tagi ena domoilevu vei Jiova na nodra Kalou.5 Eratou mani kaya na Livai, oya o Jesua, o Katimieli, o Pani, o Esapinaia, o Serepaia, o Otaia, o Sipanaia kei Pecaia: “Moni tucake, moni vakacaucautaki Jiova na nomuni Kalou me tawamudu.+ Mera vakacaucautaka na yacamuni lagilagi, na yaca e uasivia na vakavinavinaka kei na veivakacaucautaki kece.6 “O kemuni duadua ga Jiova,+ oni bulia na lomalagi, io na veilomalagi kei na kedra mataivalu kece, na vuravura kei na ka kece e tiko kina, na wasawasa kei na ka kece e tiko kina. Oni vakabulai ira kece, ra qai cuva tiko vei kemuni na mataivalu vakalomalagi.7 O kemuni Jiova na Kalou dina, oni digitaki Eparaama+ moni kauti koya tani mai Uri+ ena nodra vanua na Kalitia, oni qai vakatokai koya ena yaca Eparama.+8 Oni raica ni dina vei kemuni na lomana,+ oni qai veiyalayalati kei koya moni solia vua na nodra vanua na kai Kenani, o ira na Itaiti, o ira na Amoraiti, o ira na Perisaiti, o ira na Jepusaiti, kei ira na Kakesaiti, me solia vua na nona kawa,+ oni qai vakayacora na nomuni vosa ni oni yalododonu.9 “Oni a raica gona na nodra rarawa na tukai keimami mai Ijipita,+ oni rogoca na nodra tagi ena Wasa Damudamu.10 Oni qai vakatakila na ivakatakilakila, oni cakamana vei Fero kei ira kece na nona tamata, kei ira kece na lewe ni nona vanua,+ ni oni kila ni viavialevu+ na nodra ivalavala vei ira. Oni vakarogoya na yacamuni me yacova mai na siga qo.+11 Oni wasea na wasawasa e matadra mera takosova na loma ni wasawasa ena vanua mamaca,+ oni kolotaki ira na veivakasavi ina loma ni wasa titobu me vaka na vatu e kolotaki ina wasawasa voravora.+12 Oni tuberi ira ena siga ena duru o, ena bogi ena duru bukawaqa me vakararamataka na sala mera muria.+13 Oni lako sobu mai e Ulu i Saineai,+ oni vosa vei ira mai lomalagi,+ oni qai solia vei ira na lewa dodonu, na lawa dina,* na ivakasala vinaka kei na ivakaro.+14 Oni vakatakila vei ira na nomuni Siga ni Vakacecegu+ tabu, oni solia vei ira na ivakaro, na ivakasala, kei na lawa ni oni vakayagataki Mosese na nomuni dauveiqaravi.15 Oni solia vei ira na madrai mai lomalagi nira viakana,+ oni vakavurea na wai mai na vatu nira karamaca,+ oni qai tukuna vei ira mera curuma mera taukena na vanua oni bubuluitaka* moni solia vei ira.16 “Ia o ira, oya na tukai keimami e viavialevu+ na nodra ivalavala ra qai domoqa,+ era sega ni rogoca na nomuni ivakaro.17 Era bese ni vakarorogo,+ era sega ga ni nanuma na cakacaka veivakurabuitaki oni vakayacora vei ira, era domoqa ga ra qai lesia e dua na nodra iliuliu mera suka mera bobula tale i Ijipita.+ Ia oni Kalou dau via veivosoti, oni yalovinaka, oni dauloloma, oni dau berabera ni cudru, e levu na dei ni nomuni loloma,*+ oni sega sara ni biuti ira.+18 Io, nira bulia oti na nodra ivakatakarakara kaukamea ni luvenibulumakau, era kaya, ‘Qo na nomuni Kalou a kauti kemuni tani mai Ijipita,’+ era qai vakayacora na itovo e laurai kina na levu ni nodra veibeci,19 ia ena levu ni nomuni loloma oni sega kina ni biuti ira tu ena vanua talasiga.+ E sega ni biuti ira na duru o ena siga ni liutaki ira ena sala mera muria, se na duru bukawaqa ena bogi ni vakararamataka na sala mera muria.+20 Oni solia vei ira na yalomuni vinaka mera yalomatua+ kina, oni sega ni bureitaka i gusudra+ na nomuni mana, oni solia vei ira na wai nira karamaca.+21 Oni vakarautaka vei ira na kedra ena vanua talasiga me 40 na yabaki.+ E sega na ka me yali vei ira. E sega ni madra na nodra isulu,+ e sega ni vuvuce na yavadra.22 “Oni solia vei ira na veimatanitu kei ira na lewe ni veivanua, oni wasewasea+ vei ira na vanua, era taukena kina na vanua nei Sioni+ oya na vanua nei tui Esiponi,+ kei na vanua nei Oki+ na tui Pasani.23 Oni vakalevutaka na luvedra me vaka na kalokalo ni lomalagi.+ Oni qai kauti ira ina vanua oni yalataka vei tukadra mera curuma mera taukena.+24 Era mani lako yani na luvedra mera taukena na vanua,+ oni qai vakamalumalumutaki ira na kai Kenani+ era tiko ena vanua, oni soli ira e ligadra, na nodra tui kei ira na lewe ni veivanua mera vakayacora vei ira na ka era vinakata.25 Era kaba na nodra koro vakabai+ kei na nodra qele bula+ mera taukena na vale e sinai ena ka vinaka kece, na mataniwai sa keli oti, na loganivaini, na veiolive+ kei na kau e vua vakalevu. Era kana era mamau, era levulevu, ra qai marautaka na levu ni nomuni yalovinaka.26 “Ia era talaidredre, era be vei kemuni,+ era vakanadakuya na nomuni Lawa. Era vakamatei ira na nomuni parofita era vakasalataki ira mera lesu vei kemuni, ra qai vakayacora na itovo e laurai kina na levu ni nodra veibeci.+27 Qo na vuna oni soli ira kina e ligadra na kedra meca+ era vakararawataki ira tiko ga.+ Ia era tagici kemuni ena gauna era rarawa kina oni qai rogoca mai lomalagi, oni solia eso mera vakabulai ira mai na ligadra na kedra meca me vaka ga na nomuni loloma levu.+28 “Ia ena gauna ga era vakacegu kina era vakayacora tale na ka ca e matamuni,+ oni soli ira e ligadra na kedra meca mera lewai ira.*+ Era qai lesu yani mera kere veivuke vei kemuni,+ oni rogoca mai lomalagi, oni qai vakabulai ira wasoma me vaka na nomuni loloma levu.+29 Oni vunauci ira moni vakalesui ira ina nomuni Lawa, ia era viavialevu ga ra qai bese ni rogoca na nomuni ivakaro,+ era cala nira sega ni muria na nomuni lawa, ena bula kina na tamata ke muria.+ Ia era vakanadakuya nira beca, era domoqa ra qai bese ni vakarorogo.30 Oni vosoti+ ira tiko ga me vica vata na yabaki, oni vakasalataki ira tiko ga ena yalomuni ni oni vakayagataki ira na nomuni parofita, ia era bese ni vakarorogo. Oni qai soli ira e ligadra na lewe ni veivanua.+31 Ena levu ni nomuni loloma oni sega ni vakawabokotaki+ ira kina se biuti ira, ni oni Kalou yalovinaka oni dauloloma.+32 “Ia qo kemuni na neimami Kalou, na Kalou cecere, oni kaukaua qai vakatubuqoroqoro, oni dau dina ena nomuni veiyalayalati, oni vakaraitaka na dei ni nomuni loloma,+ moni kua mada ga ni vakawalena na ka dredre kece keimami sotava tiko, era sotava na neimami tui, o ira na neimami turaga,+ o ira na neimami bete,+ o ira na neimami parofita,+ o ira na tukai keimami, kei ira kece na nomuni tamata ena nodra gauna na tui Asiria+ me yacova mai na siga qo.33 Oni yalododonu tu ga ena ka kece keimami sotava, ni oni daudina ena nomuni ivalavala, ia o keimami ga e dau ca na neimami ivalavala.+34 O ira na neimami tui, na neimami turaga, na neimami bete kei ira na tukai keimami era sega ni muria na nomuni Lawa, se ra vakarorogo mada ga ina nomuni ivakaro, se na veivakadreti* oni vakasalataki ira kina.35 Na gauna mada ga era tiko kina ena nodra matanitu, era marautaka na ka vivinaka oni solia vakalevu vei ira, era tiko ena qele raba bulabula oni vakarautaka vei ira, era sega ga ni qaravi+ kemuni se biuta na nodra ivakarau ca.36 Keimami sa bobula+ tu nikua, io keimami sa bobula ena vanua oni solia vei ira na tukai keimami mera kania na vuana kei na kena ka vinaka.37 E levu na vuaniqele e nodra na tui oni lesia mera lewai keimami ena vuku ni neimami ivalavala ca.+ Era lewa na yago i keimami kei na neimami manumanu me vaka na ka era vinakata, sa dua na ka na levu ni neimami rarawa.38 “Ena vuku gona ni ka kece qo, keimami vakayacora e dua na veidinadinati bibi+ me vakaivolataki qai vakadinadinataki nira dregata na neimami turaga, o ira na neimami Livai, kei ira na neimami bete.”+


text:
ULUTAGA LEVU | O RAWA NI KILA VINAKA NA IVOLATABU
iVola me Kilai Vinaka
Na iVolatabu e ivola makawa ga. Sa vakacava na kena dede? E tekivu volai ena Tokalau e Loma ena rauta na 3,500 na yabaki sa oti. E donuya qori na gauna e veiliutaki kaukaua sara tu ga kina na vuvale na Shang e Jaina, rauta tale ga ni tini na senitiuri ni bera ni tekivu na lotu Buda e Idia.—Raica na kato “ iTukutuku Dina me Baleta na iVolatabu.”
E veivakacegui na isaunitaro era tu kina me baleta na veika bibi e vauca na bula
Ke vinakati me ivukevuke yaga e dua na ivola qai dusimaki ira e levu, e dodonu me kilai vinaka mada, me ganiti ira tale ga na wilika. E va sara ga qori na iVolatabu. E veivakacegui na isaunitaro era tu kina me baleta na veika bibi e vauca na bula.
Kena ivakaraitaki, o bau vaqaqa, ‘Eda mai bula tu vakacava e ke?’ Qori na taro era vaqaqa e levu ena vica vata na udolu na yabaki sa oti me yacova mai nikua. Ia e rawa ni kune na kena isau ena imatai kei na ikarua ni wase ena ivola na Vakatekivu. E vakamacalataki lesu ena itukutuku ni iVolatabu qori na “ivakatekivu”—oya na vica vata na bilioni na yabaki sa sivi—na gauna e buli kina na vuravura kei na lomalagi, wili kina na isoso kalokalo, na kalokalo kei na vuravura. (Vakatekivu 1:1) Sa qai vakamacalataka na kena tawani vakamalua na vuravura, nodra basika na veika bula tale eso, kei na itekitekivu ni kawatamata, vaka kina na inaki ni nodra buli.
VOLAI ME KILAI VINAKA
E vakamacalataki ena iVolatabu na ivakasala yaga meda walia kina na noda leqa e veisiga. E rawarawa sara na kena kilai. E wasei vakarua.
Kena imatai, e volai tu ena iVolatabu na vosa rawarawa, e tau vakadodonu qai veiuqeti. E sega ni vakayagataka na ivosavosa e buawa na kena ibalebale se kilakilai dredre, ia na vosa e matata, eda rawa tale ga ni raitayaloyalotaka. Ni vakamacalataka e dua na vakasama titobu se dredre, ena vakayagataka ga na vosa ni veisiga.
Kena ivakaraitaki, e dau vakayagataka o Jisu e levu na vosa vakatautauvata rawarawa sara e yavutaki ena nodra bula e veisiga na lewenivanua, me rawa ni uqeta na lomadra na veika e vakavulica. E laurai vakalevu qori ena nona veivakavulici e kilai levu me Vunau ena Ulunivanua, e volaitukutukutaki ena Maciu wase 5 ina 7. E kaya e dua na daunivakamacala ni “yaga” nona “ivunau” qai dikeva ni “sega ni kena” inaki “meda kila wale ga, ia me idusidusi qai lewa na ka eda cakava.” O rawa ni wilika na wase taucoko qori ena 15 ina 20 na miniti, o na qoroqoro ga ena rawarawa ni vosa i Jisu kei na kena yaga vakalevu.
Na lewe tale ga ni iVolatabu e vakarawarawataka na kena kilai. E sega ni ivola ni itukuni se vatavatairalago. Ia e kaya na ivola The World Book Encyclopedia ni levu na ka era volai tu kina e “baleti ira na rogo kei na ira na tauvanua” kei na nodra “sasaga, inuinui, nodra malumalumu kei na nodra qaqa.” E rawarawa sara noda kila na kedra itukutuku o ira dina na talanoataki kina, na veika e yaco, kei na ka eda vulica ena nodra ivakaraitaki.—Roma 15:4.
SA TU VAKARAWARAWA
Mo rawa ni kila vinaka e dua na ivola, ena vinakati me volai ena vosa o kila. Kena irairai ni sa tu vakarawarawa nikua na iVolatabu ena vosa o kila, ena vanua o tiko kina se matatamata o lewena. Dikeva mada se rawati vakacava qori.
Kena Vakadewataki. A volai taumada na iVolatabu ena vosa vakaIperiu, vakaArame kei na vaKirisi. E sega gona ni levu era rawa ni wilika. Me rawa ni vakadewataki ena so tale na vosa, dua na ka nodra cakacaka vagumatua na daunivakadewa. E vakavinavinakataki na nodra cakacaka ni sa vakadewataki taucoko se vakatikina nikua na iVolatabu ena rauta na 2,700 na vosa. Kena ibalebale qo ni sivia na 90 na pasede na kawatamata era sa rawa ni wilika na iVolatabu ena nodra vosa ni sucu.
Kena Tabaki. A volai taumada na iVolatabu ena iyaya e ca rawarawa me vaka na leca kei na kuta. Me vakadewataki na itukutuku era tu kina ena vinakati me lavetaki sara vakavinaka qai volai e liga. E saulevu, le lailai tale ga e rawa nira volia. Ia na gauna e buli kina na misini ni tabaivola i Gutenberg ena sivia na 550 na yabaki sa oti, e veisoliyaki sara kina vakalevu na iVolatabu. E nanumi ni sa veisoliyaki e sivia na 5 na bilioni na iVolatabu taucoko se vakatikina ga.
E sega ni dua tale na ivola vakalotu me rawa ni tautauvata kei na iVolatabu ena kena veisoliyaki. E macala kina ni iVolatabu e dodonu me kilai vakavinaka. E rawa ni dredre toka, ia sa tiko na ivukevuke. iVukevuke cava? Ena yaga vakacava? Ena veivosakitaki qori ena ulutaga e tarava.


text:
Jeremaia
Chapter 16
Sa yaco vei au na vosa i Jiova, ka vaka,
2 "Mo kakua ni kauta vei iko e dua me watimu, ia me kakua na luvemu tagane, se na luvemu yalewa e na yasana oqo."
3 Ni sa tukuna vakaoqo o Jiova e na vuku ni gonetagane kei na vuku ni goneyalewa eya sa sucu e na yasana oqo, e na vuku ni tinadra sa vakasucumi ira, kei na vuku ni tamadra talega sa vakatuburi ira e na vanua oqo:
4 "Era na mate e na mate ca; era na sega ni tagicaki; era na sega talega ni bulu; era na vaka na de-ni-manumanu e dela ni soso, ena vakaoti ira sara nai seleiwau, kei na viakana; ia na yagodra ena kedra na manumanu vuka, kei na manumanu ni vanua."
5 Ni sa tukuna vakaoqo o Jiova, "Kakua ni o curu ki na vale ni tagi yaso, kakua talega ni la'ki tagicaki ira se vakacegui ira. Ni'u sa kauta tani na Noqu vakacegu mai vei ira na tamata oqo," sa tukuna o Jiova. "Io na yalololoma kei nai valavala loloma.
6 "Era na mate na turaga kei na tamata wale e na vanua oqo; era na sega ni buluti, ena sega e tagicaki ira, se tavalaki ira, se tasi ira e na vukudra.
7 "Era na sega talega ni ia na dovi madrai ena vukudra e na somate, me vakacegui ira e na vuku ni mate; era na sega talega ni solia vei ira na bilo ni veivakacegui me ra gunuva e na vuku ni tamadra se na tinadra.
8 "Kakua talega ni o curu ki na vale era soqoni kina, mo kana ka gunu vata kei ira."
9 Ni sa tukuna vakaoqo o Jiova ni lewe vuqa, "Na Kalou ni Isireli; Raica, Au na muduka tani e na yasana oqo e na matamudu, io, e na nomudou gauna, na domo ni marau, kei na domo ni reki, na domo ni tagane kei na domo ni yalewa, sa qai vakawati.
10 "Ia ena yaco, ni o sa tukuna vei ira na tamata oqo na vosa kecega oqo, era na tukuna vei iko, 'Na cava sa cavuta kina o Jiova vei keimami na ka ca levu kece oqo? Se cava beka na neimami caka cala? Se cava na neimami valavala ca keimami sa cala kina vei Jiova na neimami Kalou?'
11 "Ia mo tukuna vei ira, 'E na vukudra na nomudou qase ni ra sa biuti au,' sa tukuna o Jiova, 'Ka ra sa muria na kalou tani, ka qaravi ira, ka sorovi ira, ia era sa biuti Au, ka ra sa sega ni vakabauta na Noqu vunau.
12 'Ia oi kemudou dou sa caka ca vakalevu ka vakalailai o ira na nomudou qase; ka raica, dou sa dui muria yadua na lewa ca ni yalona kei na nona loma ca, me ra kakua kina ni vakarorogo vei Au.
13 'O koya oqo Au na biuti kemudou tani kina mai na vanua oqo, ki na vanua dou sa sega ni kila, oi kemudou se o ira na nomudou qase; ia dou na qaravi ira na kalou tani mai keya e na siga kei na bogi; Au na sega ni lomani kemudou mai keya.'
14 Ia sa mani tukuna vakaoqo o Jiova, "Raica, ena yaco na gauna, ena sega ni kainaki tale kina, 'Sa bula o Jiova, o Koya ka kauti ira cake na Isireli mai na vanua o Ijipita,'
15 "Ia, e na kainaki ga, 'Sa bula o Jiova, o Koya ka kauti ira na Isireli mai na vanua mai na vualiku, mai na veivanua talega sa dui vakasavi ira kina o Koya:' Ia Au na kauti ira tale mai ki na nodra vanua Ka'u a solia vei ira na nodra qase.
16 "Raica, Au na talai ira e lewe vuqa na dausiwa," sa tukuna o Jiova, "Ka ra na siwati ira; ena oti, Au na talai ira e lewe vuqa na dauvakasasa manumanu, ka ra na vakasavi ira mai na veiulunivanua kecega, kei na veiulu-nikoro kecega, kei na qaravatu.
17 "Ia na Mataqu sa qarava na nodra i valavala kecega, sa sega ni vunitaki vei Au, ka sa sega talega ni tabonaki na nodra caka cala, Me'u kakua ni kunea.
18 "Ia Au na sauma e liu me rauta vakarua na nodra caka cala kei na nodra i valavala ca; Ni ra sa vakadukadukalitaka na Noqu vanua e na yago mate ni nodra ka velavela, io e na nodra ka vakasisila era sa vakasinaita kina na Noqui tikotiko."
19 Kemuni Jiova, na noqu kaukauwa, kei na noqu koro ni valu, kei na noqui vakaruru e na siga ni rarawa, era na lako mai kivei kemuni o ira na Veimatanitu mai na veiyalayala kei vuravura, kara na tukuna, "E dina, era sa taukena o ira na neimami qase na ka lasu, kei na ka wale, kei na ka sa sega ni yaga."
20 Sa na dua beka na tamata me cakava me nona kalou na ka sa sega ni kalou?
21 "O koya oqo, raica, Au na vakatakila kina vei ira me vakaduaga oqo, Ka'u na vakatakila vei ira na Ligaqu, kei na Noqu kaukauwa; ka ra na kila ni sa Yacaqu o Jiova.


text:
2 Tui
Chapter 6
Era sa tukuna vei Ilaisa na luve ni parofita, "Mo raica mada, na vanua eda tiko kina oqo sa rui lailai vei keda.
2 "Keimami kerea, meda lako mada yani kina Joritani, ka me kauta yadua mai na tamata e dua na kau mai keya, me tauyavu kina e dua na i tikotiko meda tiko kina." Sa vakadonuya o koya ka tukuna "Dou lako."
3 Sa qai vosa mai e dua ka vaka, "Au kerea ke rawa ni o ni lako vata kei keimami na nomu tamata." Sa sauma o koya ka tukuna, "Au na lako."
4 Sa mani lako vata kei ira o koya, ia ni ra sa yaco mai na Joritani, sa tekivu sara na musu kau.
5 Ia ni sa taya tiko na kau e dua vei ira, sa lutu sara ki wai na ulu kaukamea ni matau, a sa tagi mai ka vaka "Isa! Noqu turaga! Baleta ni a kerei mai."
6 Sa qai tukuna na tamata ni Kalou, "E lutu e vei?" Sa vakaraitaka sara yani vua na vanua e lutu kina. Sa taya sara o koya e dua na kau, ka kolotaka yani ki loma; a sa nawa mai na kaukamea.
7 Sa tukuna sara yani o koya, "Tomika cake vakataki iko" A sa dodoka yani na ligana ka taura sara.
8 Ia o tui Siria e sa vakacibi i valu tiko vei Isireli ka sa veivosaki o koya kei ira na nona tamata cakacaka ka vaka; "Na noqu i tikotiko e na tiko ga e keya.
9 A sa talatala yani na tamata ni Kalou vei tui Isireli ka vaka, "Mo ni qaqarauni ka mo ni kakua ni takosova na vanua oqo, ni ra na lako sobu tiko mai kina na kai Siria."
10 A sa tala sara yani e dua o tui Isireli kina vanua ka vosa kina vua na tamata ni Kalou. Ia sa vakasalataki koya ga, ka sega walega ni vakadua se vakarua na nona wanonova vinaka tiko na vanua o ya.
11 Sa qai lomaleqa vakaca sara kina na yaloi tui Siria e na vuku ni ka oqo; ka kacivi ira sara mai nona dauveiqaravi ka tukuna vei ira, "O ni na sega beka ni vakatakila vei au se o cei vei keirau e totaki tui Isireli?"
12 Sa qai tukuna mai e dua nona dauveiqaravi, "E sega ni dua, noqu turaga, na tui, ia o Ilaisa ga na parofita e tiko oqo e Isireli, e tukuna tiko vei tui Isireli na veivosa kece o cavuta tiko e na loma ni nomu rumu."
13 Sa qai vosa o koya ka vaka, "Dou la'ki raica mada na vanua e tiko kina, me rawa ni'u talatala vei koya me lako mai." Sa mani tukuni vua, ka raica, "E tiko sara ga mai Tocani o koya."
14 Sa qai vakatala yani o koya na i valu ose na qiqi ni valu kei na dua na mataivalu levu ki keya, a ra sa lako mai e na bogi ka sa tuva na mataivalu ena koro o ya.
15 E na mataka lailai sa tucake na nona cauravou na tamata ni Kalou ka curu yani i tuba, sa vakavolivolita tu na koro o ya e dua na mataivalu, na ose kei na qiqi ni valu. Sa vosa sara vua na nona cauravou ka vaka, "Ulei, noqu turaga! Na cava me daru cakava?"
16 Sa sauma yani o koya, "Mo kakua ni rere, Ni ra sa lewe levu era tiko vata kei kedaru ka lewe lailai e tiko vata kei ira."
17 Sa qai masu o Ilaisa, ka vaka, "Jiova, au masu mo ni dolava mada na matana me rawa ni rai kina o koya." Ia o Jiova sa qai dolava na matana na cauravou oqo, ka qai raica o koya ni sa sinai tu na ulunivanua o ya e na i valu ose kei na qiqi bukawaqa e ra sa wavoliti Ilaisa tu.
18 Ni ra sa lako sobu mai vei koya na kai Siria, sa masu o Ilaisa vei Jiova, ka vaka, "Au sa masu, mo ni mokuti ira na tamata oqo e na mataboko." A sa vakamatabokotaki ira sara me vaka na vosa i Ilaisa.
19 Sa qai tukuna vei ira o Ilaisa, "E sega ni sala oqo, se na koro, Dou muri au, ka'u na qai kauti kemudou vua na tamata dou sa vakasaqara." Ia, a sa qai kauti ira yani ki Samaria.
20 Ia, ni ra sa yaco mai Samaria, sa tukuna sara o Ilaisa, "Kemuni Jiova, ni dolava tale na matadra na tamata oqo, me rawa ni ra rai." A sa dolava o Jiova na matadra, era sa qai rai; ka ra sa kila ni ra sa tiko e loma i Samaria!
21 Ia ni sa raici ira o tui Isireli, sa tukuna vei Ilaisa, "Na tamaqu, me'u vakamatei ira? Me'u vakamatei ira?"
22 Sa sauma o koya ka vaka, "Dou kakua ni vakamatei ira, o ni na vakamatei ira li o ira dou sa kauta vakavesu mai e na nomudou i seleiwau kei na dakai titi? Dou vakarautaka e matadra na kakana kei na wainigunu, me rawa ni ra kana ka gunu ka lako yani vua na nodra i liuliu."
23 A sa vakarautaka e dua na magiti levu vei ira, ia ni ra sa kana oti ka gunu, sa vakatalai ira yani ka ra sa lesu tale vua na nodra turaga.
24 Ni sa oti oqo sa vakasoqoni ira vata nona mataivalu o Peni-Etati na tui Siria, ka ra sa lako cake ka wavoliti Samaria vakaivalu.
25 Sa dua na ka na levu ni via kana e Samaria ia, era sa wavolita tikoga me yacova ni sa volitaki e dua na ulu ni asa e na limasagavula na dola kei na dua na tavaya na de ni ruve me tolu na dola.
26 Ia, ni sa lako tiko yani vakatikitiki o tui Isireli e na yasa ni bai, sa kaci mai vua e dua na marama, ka tukuna, "Ni vukei au, noqu turaga, oi kemuni na tui!"
27 Sa qai tukuna yani o koya, "Kevaka sa sega ni vukei iko rawa o Jiova, au na kauta mai vei na ka me'u vukei iko kina? Mai na rara ni sila se mai na i keli-ni-waini?"
28 Sa vosa vua na tui ka tukuna, "Na cava e vakaleqai iko tiko?" Sa sauma mai o koya ka vaka, "Sa tukuna vei au na yalewa oqo, 'Mo solia na luvemu tagane me daru kania e dai, daru na qai kania na luvequ ni mataka.'
29 "Keirau mani vakasaqa sara na luvequ, ka kania. Au sa qai tukuna vua e na siga e tarava, 'Solia mai na luvemu, me rawa ni daru kania;' ia sa vunitaki luvena ga o koya."
30 Sa qai yaco, ni sa rogoca na tui na vosa ni yalewa, sa dresulaka nona i sulu; ia ni sa lako yani e na yasa ni lalaga, era sa raici koya na tamata, ka sa vakaisulu tu e na i sulu taga e rukuna.
31 Sa qai tukuna o koya, "Me qai cakava vei au na Kalou ka vakauasivi kevaka me tiko ga vua na ulu i Ilaisa na luvei Safati me tiko kei koya e daidai!"
32 A sa dabe toka e nona vale o Ilaisa, ka ra dabe vata toka kei koya na qase. A sa tala yani e liu vua na tui e dua na tamata ia ni se bera ni yaco mai vei koya nai talai o ya, sa tukuna o koya vei ira na qase, "Dou sa raica na ka e cakava o koya na luve ni daulaba oqo e na nona tala mai e dua me mai kauta tani na uluqu? Raica, ni sa yaco mai na i talaki, sogota na katuba, ka dou vauci koya toka e katuba. E sega beka ni rorogo ni yavai koya nona turaga e muri koya tiko mai oqo?"
33 Ni ratou se veivosaki tikoga, sa yaco mai o koya na i talaki, sa lako sobu tiko mai vei koya; Sa vosa sara yani na tui ka vaka, "Sa lako dina mai vei Jiova na ca oqo; na cava me'u sa waraki Jiova tale tiko kina?"


text:
ULUTAGA LEVU | NA IVOLA E SEGA NI KAWABOKO RAWA
Guce na Sasaga me Vakatanitaki na Kena iTukutuku
ITUVAKI DREDRE: A sega ni vuca rawa na ivolavivigi ni iVolatabu, a guce tale ga nodra sasaga na dauveitusaqati me vakarusai na iVolatabu. Ia era saga eso era lavetaka se vakadewataka na iVolatabu mera vakatanitaka na kena itukutuku. E dodonu me yavutaki ena iVolatabu na nodra ivakavuvuli, ia levu na gauna era moica na ka e kaya na iVolatabu me salavata kei na nodra ivakavuvuli. Raica mada na kena ivakaraitaki:
-
Vanua ni sokalou: Ena ikava kei na ikarua ni senitiuri B.G.V., o ira na vola na Penitatuki ni Samaria * era vakacuruma ena Lako Yani 20:17 na matavosa “e Ulu i Kirisimi. Moni tara e keri e dua na icabocabonisoro.” Qori sara ga na ka era vinakata tu na kai Samaria, me dua na yavu vakaivolatabu me tara kina e dua na valenisoro e Ulu i Kirisimi.
-
Letoluvakalou: Se bera mada ga ni 300 na yabaki na kena volai na iVolatabu, sa vakuria tale kina eso na ka e dua na dauvolaivola e tokona na letoluvakalou. A vakacuruma ena 1 Joni 5:7 na matavosa “e lomalagi, na Tama, na Vosa, kei na Yalo Tabu: eratou duabauga na le tolu qo.” A sega ni volai qori ena iVolatabu taumada. E kaya na dauvakadidike ni iVolatabu o Bruce Metzger ni matavosa ya a tekivu laurai ga “mai na ikaono ni senitiuri, qai laurai ga vakalevu ena ivolavivigi makawa vakalatina kei na Vulgate vakaLatina.”
-
Yaca ni Kalou: E levu na dauvakadewa iVolatabu era bokoca na yaca ni Kalou ra qai yavutaka qori ena dua na vakabauta makawa vakaJiu. Era sa vakayagataka ga na icavuti me vaka na “Kalou” se “Turaga.” Ia na icavuti qori ena iVolatabu e vakaibalebaletaki vua na Dauveibuli, tamata, veika e vakayagataki ena sokalou lasu, kei na Tevoro.—Joni 10:34, 35; 1 Korinica 8:5, 6; 2 Korinica 4:4. *
MAROROI NI IVOLATABU: Eso era sega ni lavetaka vinaka na iVolatabu, era veisautaka tale ga eso na ka.Ia eso tale era kenadau ra qai solia nodra vinaka taucoko ena nodra cakacaka. Ena ikaono ina ikatini ni senitiuri G.V., era vola e dua na ilawalawa Jiu era vakatokai me Masorete na nodra ilavelave ni iVolatabu vakaIperiu. E tukuni nira wilika na vosa kei na matanivola mera vakadeitaka kina ni sega ni volai cala e dua na ka. Ke ra nanuma ni cala e dua na ka ena vanua era lavelave mai kina, era vola sara e dua na kena ivakamacala. Era sega ni via veisautaka na Masorete na ka e volai ena iVolatabu. A vola na parofesa o Moshe Goshen-Gottstein “ni cala bibi ke ra nakita mera veisautaka eso na tikina.”
Nira veidutaitaka eso na vakadewa ni iVolatabu kei na ivolavivigi, era raica na dauvakadidike eso na cala. Kena ivakaraitaki, sa dede nodra vakavulica tiko na iliuliu ni lotu ni nodra ivakadewa vakalatina ni iVolatabu e tautauvata kei na iVolatabu taumada. Ia era vakacuruma ena 1 Joni 5:7 na ivakavuvuli lasu sa cavuti oti mai. Na ivakavuvuli qori e basika tale ga ena vakadewa kilai levu ni iVolatabu na King James Version! Ia na cava e laurai ena so na ivolavivigi? E vola o Bruce Metzger: “Na matavosa [ena 1 Joni 5:7] e sega ni laurai ena ilavelave makawa kece ni ivolavivigi (vakaSiria, vakaIjipita, vakaArmenia, vakaIciopea, vakaArapea, kei na vosa na Slavonic), e kune ga ena ilavelave vakaLatina.” Na macala ni vakadidike qori e vakavuna na kena vakavoutaki eso na itabataba ni iVolatabu me vaka na King James Version, qai kau tani na vakasama a vakacurumi kina.
Vakacava e bau dua na ivolavivigi makawa e vakadinadinataka ni donu na veika e lavetaki ena iVolatabu? Ni kune na iVolavivigi ni Waitui Mate ena 1947, era sa qai rawa ni veidutaitaka na dauvakadidike na ilavelave ni iVolatabu vakaIperiu era vola na Masorete kei na ivolavivigi ni iVolatabu sa duanaudolu vakacaca na yabaki na kena dede. E kaya e dua na edita ni iVolavivigi ni Waitui Mate ni dua na ivolavivigi “e ivakadinadina bula ni nodra yalodina na vunivola era Jiu, kei na nodra qarauna vinaka na ka era vakadewataka voli ena loma ni duanaudolu vakacaca na yabaki.”
E tiko ena valeniyau maroroi na Chester Beatty Library e Dublin, Ailadi, eso na kuta e voleka ni laurai kece kina na ivola ena iVolatabu vaKirisi vaKarisito. E maroroi tale tu ga kina na ivolavivigi era se volai sara ena ikarua ni senitiuri G.V., qori ni oti ga e rauta na 100 na yabaki na kena volai na iVolatabu. E tukuni ena dua na ivolavosa na Anchor Bible Dictionary: “Levu na itukutuku vovou e vakamatailalaitaki ena kuta. E vakadinadinataki tale ga kina na vakasakiti ni kena maroroi voli mai na itukutuku ena iVolatabu.”
“Rawa ni tukuni ena nuidei ni sega tale ni dua na ivola ena gauna makawa e vakadewataki sara ga vakadodonu”
KENA YAGA: Sa qai matata sara na itukutuku ena iVolatabu ni dau dikevi tale na ivolavivigi makawa. A vola o Sir Frederic Kenyon me baleta na iVolatabu vaKirisi vaKarisito: “Sega tale ni dua na ivola me levu na kena ivakadinadina makawa. Na dauvakadidike tale ga e sega ni qiqo na nona rai ena vakadinata ni nuitaki na iVolatabu sa tu vei keda nikua.” E kaya na dauvakadidike o William Henry Green me baleta na iVolatabu vakaIperiu: “Rawa ni tukuni ena nuidei ni sega tale ni dua na ivola ena gauna makawa e vakadewataki sara ga vakadodonu.”


text:
RAU NA TIKO TALEGA ENA SOQO NI VEIBULU VEI NODRAU BUBU VAKARUA O PRINCE GEORGE KEI PRINCESS CHARLOTTE.
Written by Maikeli Radua on September 19, 2022
Picture credit: Royal Family Fan Page….Princess of Wales Catherine Elizabeth Middleton, Prince George,Prince of Wales William and Princess Charlotte.
Source: Royal Family Fan Page.
Sa vakadeitaki mai na vuvale vakatui mai Bolatagane ni rau na tiko talega na gone na luvei Prince of Wales o Prince George kei na ganena o Princess Charlotte ena veibulu vakatui ni mataka vei nodrau bubu vakarua na queen of England o Princess Elizabeth na i karua.
Ena i tuvatuva ni tayabe ni mataka erau na laurai kina o Prince George kei Princess Charlotte ena yasadrau na nodrau i tubutubu ni ratou na muria tiko na yagodra na gone marama bale na Ranadi.
Kena i tukutuku matata vakarorogo tikoga mai ena Vitifm 92.2FM/92.6FM/92.0FM


text: 6 “Moni lako mai meda lesu vei Jiova,Ni basubasuraki keda o koya,+ ia ena vakabulai keda.E vakamavoataki keda ia ena vadretitaka na noda mavoa.2 Ena vakabulai keda ni oti e rua na siga.Ena vakaturi keda ena ikatolu ni siga,Eda na bula e matana.3 Eda na kilai Jiova, eda na guta meda kilai koya.Ena lako dina yani o koya me vaka na kida ni mataka,Ena lako mai vei keda me vaka na tau ni uca,Me vaka na uca ni vulaitubutubu e vakasuasuataka na vuravura.”4 “Na cava meu cakava vei iko Ifireimi?Na cava meu cakava vei iko Juta?Ni vaka na o ni mataka na dei ni nomuni loloma,E vaka na tegu e seavu totolo yani.5 Qori na vuna au na tamusuki ira kina niu vakayagataki ira na parofita,+Au na vakamatei ira ena vosa ni gusuqu.+Na lewa ena tau vei iko ena serau me vaka na rarama.+6 Niu vinakata na dei ni loloma,* sega ni vakacaboisoro,Kei na kila na Kalou, sega ni isoro kama taucoko.+7 Ia era vakataki ira ga na tamata era beca na veiyalayalati.+Era vakaisini au mai kea.8 O Kiliati e nodra tauni na daucaka ca,+E robota na weniyavadra na vakadavedra.+9 Na ilala bete e vaka na ilala daukabakoro e waraka lo e dua.Era laba ena sala e Sikemi,+Ni vakamadua na nodra ivalavala.10 Au raica e dua na ka velavela ena vuvale ni Isireli.E saqamua e kea o Ifireimi,+E vakadukadukalitaki koya o Isireli.+11 O iko tale ga Juta, sa loku tu na gauna mo tamusuki kina,Niu na kauti ira lesu mai na noqu tamata era kau vakavesu.”+


text: 13 A wiliki ena siga oya na ivola a soli vei Mosese mera rogoca na lewenivanua,+ e volai tu kina mera kua sara ga ni curu na Amoni se o ira na kai Moapi+ ina ivavakoso ni Kalou dina,+2 nira sega ni vakacegui ira na Isireli ena madrai kei na wai, ia era saumi Pelami me vosavakacacataki+ ira. E qai veisautaka na noda Kalou na nona vosavakacaca me vosa ni veivakalougatataki.+3 Nira rogoca ga na Lawa, era tawasei ira sara na kawa vulagi*+ mai vei ira na Isireli.4 Ni bera qo, e lewa tiko na rumuniyau* ni vale* ni noda Kalou+ o Iliasipi+ na bete, e wekai Topaia.+5 E qai cakava e dua na nona rumuniyau* levu, na vanua era dau binia kina e liu na isoro kakana, na drega boivinaka kei na iyaya, na ikatini ni covuata, na waini vou kei na waiwai+ me nodra na Livai,+ o ira na daulagasere, kei ira na ivakatawa ni matamata, vaka kina na cau me nodra na bete.+6 Ena gauna kece qo au sega ni tiko e Jerusalemi, niu a lako vua na tui ena ika32 ni yabaki+ i Tui Atakisekise+ e Papiloni; ena dua na gauna e muri au kerea vua na tui me vakadonuya meu gade mada.7 Niu yaco yani i Jerusalemi au raica sara na ka ca e vakayacora o Iliasipi+ ena vuku i Topaia+ ni vakarautaka e dua na rumuniyau me nona ena raranivale ni Kalou dina.8 Au sega sara ga ni taleitaka qo, au mani kolotaka i tautuba ni rumuniyau* na iyaya ni vale kece i Topaia.9 Oti oya au vakarota mera vakasavasavataka na rumuniyau* au qai biuta lesu kina na iyaya ni vale ni Kalou dina,+ vaka kina na isoro kakana kei na drega boivinaka.+10 Au kila tale ga ni sega ni soli vei ira+ na Livai+ na nodra ivotavota, era mani dui lako ina nodra vanua+ na Livai kei ira na daulagasere era veiqaravi tiko.11 Au vunauci ira sara na ivukevuke ni turaga,+ au kaya: “Na cava sa vakawaleni kina na vale ni Kalou dina?”+ Au qai kumuni ira vata mai au vakalesui ira ena vanua mera veiqaravi kina.12 Era kauta yani na Juta kece na ikatini+ ni covuata, na waini vou kei na waiwai ina valeniyau.+13 Au qai lesi Selemaia na bete, o Setoki na vunivola,* kei Petaia na Livai me ratou lewa na valeniyau, e vukei ratou kina o Anani na luvei Sakuri na luvei Matanaia, ni nanumi ni ratou tamata nuitaki. E nodratou itavi me ratou wasewasea na ka vei ira na tacidratou.14 Moni nanumi au+ kemuni na noqu Kalou ena vuku ni ka qo, moni kua ni guilecava na dei ni noqu lomana na vale ni noqu Kalou kei na noqu cuqena na kena cakacaka.+15 Ena gauna oya au raici ira na Juta nira butuka tiko na ikeliniwaini ena Siga ni Vakacecegu,+ era kauta mai na ibinibini covuata mera vakavodoka ena asa, era kauta mai na waini, na vuanivaini, na lolo kei na veimataqali ikaukau mera kauta i Jerusalemi ena Siga ni Vakacecegu.+ Au qai vunauci ira mera kua ni volivolitaki ena siga oya.*16 O ira na kai Taia era tiko ena koro era kauta tiko mai na ika kei na veimataqali ivoli mera volitaka vei ira e Juta kei Jerusalemi ena Siga ni Vakacecegu.+17 Au mani vunauci ira na turaga ni Juta, au kaya vei ira: “Na cava oni vakayacora tiko kina na ka ca qo moni beca na Siga ni Vakacecegu?18 Vakaevei, era sega ni cakava qo na tukamuni me kauta mai kina vei keda na noda Kalou na ka ca kece qo, vaka kina ina koro qo? Ia oni kuria ga na nona cudruvi o Isireli ni oni beca tiko na Siga ni Vakacecegu.”+19 Ni sa buto ga na matamata e Jerusalemi ni bera na Siga ni Vakacecegu, au vakarota me sogo na katuba. Au tukuna tale ga mera kua ni dolava me oti mada na Siga ni Vakacecegu, au lesia eso na noqu dauveiqaravi mera tiko ena matamata me kua ni dua na ikaukau me kau mai loma ena Siga ni Vakacecegu.20 Era moce gona vakadua se vakarua ena taudaku kei Jerusalemi na dauveivoli kei ira na dauvolitaka na veimataqali ivoli.21 Au qai vunauci ira, au kaya: “Na cava oni moce tiko kina ena mata ni bai? Ke oni cakava tale qori au na vakasaurarataki kemuni.” Tekivu mai na gauna oya era sega tale ni lako mai ena Siga ni Vakacecegu.22 Au qai tukuna vei ira na Livai mera vakasavasavataki ira wasoma, mera lako mai mera yadrava na matamata me vakatabui kina na Siga ni Vakacecegu.+ Moni nanumi au tale ga ena ka qo kemuni na noqu Kalou, moni yalololoma vei au me vaka na dei ni nomuni loloma levu.+23 Ena gauna oya au raica tale ga eso na Jiu nira vakawatitaki* ira na yalewa+ ni Asoto,+ Amoni kei ira na Moapi.+24 E veimama na luvedra era vosa vakaAsoto kei na dua tale na veimama ena nodra vosa na lewe ni veivanua, ia e sega ni dua vei ira e kila na nodra vosa na Jiu.25 Au mani vunauci ira, au cudruvi ira, au mokuta eso,+ au vutia tale ga na uludra mera bubului vua na Kalou: “Moni kua ni solia na luvemuni yalewa vei ira na luvedra tagane, moni kua ni vakadonuya na luvedra yalewa me nodra na luvemuni tagane se me nomuni.+26 A sega ni valavala ca ena ka qo o Tui Solomoni e Isireli? E sega ni dua na tui e vakataki koya+ ena veimatanitu. A lomani koya na nona Kalou,+ mani buli koya na Kalou me tui e Isireli taucoko. Ia era vakavuna na watina vulagi me valavala ca.+27 E sega sara ga ni vakabauti moni vakayacora tu na ivalavala ca levu qo moni tawayalodina vua na noda Kalou ni oni vakawatitaki ira na yalewa vulagi,+ se vakaevei?”28 E dua na luvena tagane o Joiata+ na luvei Iliasipi+ na bete levu e vugoi Sainivalati+ na kai Oroneimi. Au mani cemuri koya tani.29 Moni nanumi ira kemuni na noqu Kalou, nira sa vakadukadukalitaka na veiqaravi vakabete, kei na veiyalayalati ni veiqaravi vakabete+ kei ira na Livai.+30 Au vakasavasavataki ira sara mai na ka dukadukali kece ni vanuatani, au qai lesia na nodra itavi na bete kei ira na Livai ena nodra dui cakacaka,+31 au tukuna tale ga me vakarautaki na buka+ ena kena gauna kei na isevu ni vuata matua.Moni nanumi au kemuni na noqu Kalou+ meu vinaka kina.


text:
IVOLA NI SOQONI–NODA BULA VAKARISITO KEI NA CAKACAKA VAKAITALATALA Julai 2019
Vakatutu ni Veivosaki
Vakatutu ni veivosaki ena ka e vakavuna na rarawa kei na kena itinitini.
IYAU MAI NA VOSA NI KALOU
Luvata Tani na Tamata Makawa, Sulumaka na iTovo Vou
Nida papitaiso oti, meda saga tiko ga meda luvata tani na tamata makawa, meda sulumaka tiko ga na itovo vou.
IYAU MAI NA VOSA NI KALOU
“Moni Veivakayaloqaqataki Tiko, Moni Veivakauqeti”
Eda rawa kece ni veivakayaloqaqataki na lotu vaKarisito. Ena sala cava?
IYAU MAI NA VOSA NI KALOU
Nona Vakatakilai na Daucaka Ca
Sa vakatakilai na “daucaka ca” e cakacaka lo tiko mai e volai ena 2 Cesalonaika.
IYAU MAI NA VOSA NI KALOU
Tadolova na Cakacaka Vinaka
Mera veiqaravi na tacida tagane papitaiso, wili kina o ira na itabagone. Ena sala cava?
NODA BULA VAKARISITO
Na Cava o na Vulica Vei Ira?
Ke o se qai lesi ga mo dauveiqaravi se qase ni ivavakoso, o na dokai ira vakacava na tacida tagane matua, mo vuli tale ga vei ira?
IYAU MAI NA VOSA NI KALOU
Qarava na Kalou se na iYau
Na cava eda na marau kina vakalevu nida qarava na kalou, sega ni iyau?
NODA BULA VAKARISITO
Qarava na Kalou se na Vakaukaua Yago
Na ivakavuvuli vakaivolatabu cava ena uqeta na lotu vaKarisito me donu nona rai me baleta na qito?